text:
נאוועמבער 2006
געשעענישן[רעדאַקטירן | רעדאקטירן קוואַלטעקסט]
דאנערשטאג ויצא כסליו תשס"ז נאוועמבער 30[רעדאקטירן קוואַלטעקסט]
- חסידישער טשאפלען, קאפישינץ רביס ז"ל זוהן, ר' אייזעק העשיל פון בארא פארק, גרויסער עסקן ביי די פאליציי ווערט אראפגעטעיפט אויף ווידיאו וויאזוי ער פארט דורך רויט לייטס און אנדערע טראפיק רעגולאציעס מיט זיין לעלו סתם אזוי צו די ארבייט אין דיימאנט דיסטריקט אויסצוקראזן די טראפיק אין פון און צו קיין מאנהעטען. פארלירט לכבוד דעם זיין שטעלע ביי די פאליציי. - ווידיאו. [1]
- עזה: אינטערנעט קאפי הייזער פארברענט מיט באמבעס און גראנעידס צוליב די איסור אויף אינטערנעט. [2]
- דראמא אין וויליאמסבורג ענדיגט זיך מיט בלויז שרעק ווען 2 מיידלעך אפגעפינען לעבעדיג און געזונט אין בדעפארד סטייוועסענט. הונדערטע אינגעלייט חברה הצלה; שומרים; חברים וואלענטורס האבן זיך צושפרייט איבער אלע געגענטער ארום וויליאמסבורג מיט צעטליך פון בילדער זיי צו זוכן. אלעס האט זיך אנגעהויבן ווען באס האט זיי אראפגעלייגט ביי זייערע הייזער אבער זייענדיג דאון סינדראם האבן זיי אנגעהויבן צו שפאצירן ארויס פון וויליאמסבורג פאר 4 שעה. [3]
- נאך אפדעיטס פון אגודה קאנווענשאן קעגן אידישע בלאגס. [4]
- וויליאמסבורג: היימישע סאטמארע אידן, [מארגעטש]] און ריעל עסטעיט האנדלער, ווערן אנגעקלאגט דורכן אטוירני זשענעראל און נייע ניו יארק סטעיט גאווערנער עליעט ספיצער, פארן ארויפשרויפן ריעל עסטעיט ווערד אין בעדפארד סטייוועסענט אזוי אז די ארימע שווארצע זאלן נישט קענען דערהייבן די מארגעטשס און פארלירן זייער לעבן. [5]
- רעכטער אידישער ביליאנער [[קויפט אפ שותפות אין לינקען ליבעראלען ניו יארק טיימס. [6]
- בי.בי.סי. באטראכט די אידישע בתי דינים און פרעגט צו דאס איז די ענדע פון איין געזעץ גלייך פאר אלעמען? [7]
- ר' יונתן ראזענבלום אין משפחה באשרייבט דעם איד ר' שלמה רענן אין זיין ארגענעזאציע אילת השחר, וואס מאכט א רעוואלוציע אין מער ווי הונדערט פרייע קיבוצים אין ארץ ישראל, דורך שיקן וואונען פרומע אידן דארטן אויפן מאדעל ווי די חב"ד שלוחים. [8]
- ניו יארק סיטי: 1 פון יעדע 4 איינוואונער קענען נישט געהעריג קיין ענגליש, יידיש רעדער ציילן זיך 77,392. [9]
- קווינס: אידישער שווינדלער וואס האט ארויסגעצווינגען געלט דורך שלאגן און סטראשען רב און אנדערע איד, פאראורטיילט צו טורמע. [10]
- ירושלים 3 בחורים אונטער ארעסט נאכן אנשרייבן גראפיטי נעבן קבר שמעון הצדיק. [11]
- זשעימס בעיקער עצהט בוש ארויסנעמען מיליטער פון איראק. [12] און אויך צו לייגן דרוק אויף ארץ ישראל נאצוגעבן די אראבער און אזוי ארום זיי חנפענען צו מאכן סדר אין איראק. [13]
- בג"ץ פסק: גוים מעגן ירשענען אידישער פאטער. [14]
מיטוואך ויצא כסליו תשס"ז נאוועמבער 29[רעדאקטירן קוואַלטעקסט]
- הלכהדיגער פולמוס: מעג דער מאן איינשלונגען די נייע פיל וואס מאכט אים צייטווייליג קענען האבן געשלעכט אבער נישט פראדוצירן קינדער? מנחת יצחק אסערט און ר' משה פיינשטיין מיטן ציץ אליעזר זענען מתיר. [15]
- ארץ ישראל: סטרייק אין לוד עירפארט שאפט כאאס פאר אינטערנאציאנאלע טוריסטן. [16]
- ניו יארק פאסט לשון הרע קאלום, פעידזש 6 דעקט אויף: אקטיאריסקע פאמעלע ענדרעסאן האט זיך גגט צוליב איר ראלע אין אידישער אנטיסעמיטישער פילם: בויראט. [17]
- בילדער פון קאר עקסידענט אין בארא פארק. [18]
- ארכיאלאגען טרעפן גאר היסטארישע אביעקטן ביי בוי ארבעט צו רענאווירן די חורבת רבי יהודה החסיד שול אין אלט שטאט ירושלים. [19]
- געזוכט: אייניקליך פון תימן משורר צו טעסטען זייער זשענעטיקס צו די קבר איז טאקע פון זייער זיידע כדי דאס צו מפנה זיין קיין ארץ ישראל. [20]
- ברוך דיין האמת: אינג קינד אייניקל פון חסידישען חב"ד מקובל און רעכטער ראש ישיבה פון קבר יוסף אין שכם, נפטר געווארן אין עקסידענט אויף זיין ביציקל. [21]
- ר' מעכעלע מנתניה אויפן פראנט בלאט פון חרדישער מאגאזין עולם החסידות. [22]
- ארץ ישראל אין איר שיינקייט: פינעף חרדישע שטעהט געווינען אויסצייכענונג אויף ריינקייט; ביתר עילית; מודיעין עילית; קרית יערים; אלעד; עמנואל. [23]
- עטישער דילעמע אין ארץ ישראל איבער השתלת אברים פון כינע וואס פארדאכטען זענען אז מען הארגעט די מענטשן דארטן ספעציעל דאס צו פארקויפן זייערע גלידער פאר גרויס געלט, אבער ש"ס חבר הכנסת זאגט אז מען זאל ווייטער אנהאלטן די איברים האנדל ווייל א אידס לעבן איז מער ווערט פון א כינעזער. [24]
- ירושלים: מוחאה בעיקר פון ספרדים און רעכטע ציונים איבער באגעגענישען צווישען אראבער מיט אידן. [25]
- דראמא ווען ברית מילה גייט שלעכט, מוהל פארשניידט בטעות די הויפט אדער און זאק זרע. [26]
- קאני איילענד עסטראלענד אויספלוג פארק פארקויפט פאר ריעל עסטעיט דעוועלאופער וואס וועלן דאס פארוואנדאלען אין א רעזארט פלאץ פאר א גאנץ יאר. ראולערקאוסטער פארבלייבט. [27]
- דעמאקראט קאנגרעס ספיקער נענסי פעלאוסיס פאטער איז געווען גאר א שטארקער אידן פריינט אויף אזוי ווייט אז ביי די צווייטער וועלט מלחמה האט ער געארבייט קעגן זיין אייגן פארטייס אינטערסען צו ראטעווען אידן, און האט זיך ארויסגעשטעלט קעגן זיין אייגן פארטייס אמטירענדן פרעזידענט רוזעוועלט לטובת די אידן. [28]
- ארעסט דורכגעפירט אויף אנטיסעמיטישער אטאקע אויף ניו זשערסי רוזעוועלט ישיבה. [29]
- איד וואס איז געווארן א מוסולמענער געבט ארויס געהיימעניסען פון אל קעאידע. [30]
דינסטאג ויצא כסליו תשס"ז 28סטן נאוועמבער[רעדאקטירן קוואַלטעקסט]
- וויליאמסבורג סאטמארער קרייז טראגעדיע: ברוך דיין האמת: יונג ווייבל קוים א יאר נאך דער חתונה, נפטר געווארן פון קענסער ה"י. קינדערלאז און נאך לאנגע יסורים. אייניקל פון ר' מאיר ראטה, טאכטער פון וועטעראן מלמד ר' דוד פעלדמאן און שנור ביי ר' ישראל מענדל שווארץ. [31]
- בילדער פון פלעטבוש: שוידערליכער קאר עקסידענט. [32]
- רב אין מידטאון מאנהעטען שול האט געפירט א צוויי פאכיג לעבן; פרוי קומט אפיר צו די פרעסע און געריכט מיט טעיפס וויאזוי ער האט איר באצווינגען צו האבן געשלעכטליכע אפירן מיטן צוזאג חתונה צו האבן מיט איר, נאכן גטן זיין אייגן ווייב. בילדער. [33]
- טויש אין מאנסי באס רוט. מאנסי טרעילס וועט מער נישט פארן אין געוויסע זייטיגע געסער. [34]
- ר' חיים הערש טייטלבוים, סאטמאר (זאלי) רב אין ירושלים באטייליגט זיך בראש פון מחאה אין מאה שערים קעגן קלעצקין אין מתמידים. [35]
- א מארמאן גלח אין יוטא לייגט תפילין, א דאנק די ארבייט פון לאקאל חב"ד שליח. [36]
- והשיב לב אבות על בנים: אייניקעל פון שולמית אלוני לערנט תורה אין חב"ד שולע אין דרום קאראליינע. [37]
- קרעמער זאגט אז ער איז טאקע נישט קיין איד אבער פירט זיך אויף אידיש. [38]
- נייער צייטונג אויף ענגליש פאר די וועלט, פון מיטל מזרח קאנפליקט, דאסמאל פון די אראבער אונטערן נאמען פאליסטינער טיימס. [39]
- הערצלס נבואה פון ככל הגוים בית ישראל ווערט צוביסלעך מקוים: שוידערליכע דעטאלן געהערט אין געריכט פון שרעקליכער רעיפ פון טאטע מאמע אויף אייגן קינד אין בית שאן. [40]
- בג"ץ ווארפט אפ אפיעל פון רבנים וואס ווילן נישט וואוינען אין די שטעט וואו זיי דינען ברבנות. [41]
- דער בעל ציץ אליעזר ווערט געדענקט דורך טויזנטער, אלס דער ירושלימער פוסק וואס האט ארויסגעגעבן 12 בענדער אקטועלע שאלות ותשובות, ווי ער האט מתיר געווען השתלת אברים אבער געאסערט אין וויטרא פערטיליזאציע. [42]
- ראשון לציון הרב מרדכי אליהו רופט כנסת צו אומלעגאליזירן געי חתונות צו פארלויפן די וועג פון העכסטן געריכט אין ארץ ישראל. [43]
- ניו יארק: אידענע קלאגט אין געריכט פובליק סקול סיסטעם, פארן נישט גענוג אפטיילן די רעליגיע מיט רעגירונג, זי טענהט אז איר זשאב איז געווארן אין א גיהנום צוליב דעם וואס די מנהל און תלמידים זענען צופיל ערלויבט געווארן זיך צו באנוצען מיט זייער עבודה זרה פראקטיצירונגען אין פארענט פון איר. און אויך ווען מען האט אנגערופען די האלאוקאוסט א רעוואלאציע האט זי איינגעזעהן זיי זענען פאלנע ראסיסטען. [44]
- בילדער פון וויען: וואנדאליזם אין די חב"ד ראן לאודער געביידע. [45]
- גבאי פון ר' יצחק כדורי ז"ל, ארעסטירט נאכן גנבענען 2 ספרי תורה. [46]
- ירושלים באקומט טויזענטע טוליפ בלומען פון האלאנד. [47]
- וויליאמסבורג: רויבעריי ביי טשעק קעשינג אויף פלאשינג. [48]
- בילדער פון קרוין הייטס הינט ענד ראן קאר עקסידענט, אין פארענט פון 770, פארברעכער געזוכט. [49]
- פלארידע יוניווערסעטי פראפעסער: מיטן וואוקס פון חסידים ווערט די אידישע שטימע מער רעכט. [50]
- פראנקרייך ערלויבט אירע פראנצויזישע סאלדאטן וואס האלטן זיך אויף אין לבנון אראפצושיסן איזראעלי עראפלאנען וואס פליען צו אגרעסיוו העכער זייערע קעפ. [51]
מאנטיג ויצא כסליו תשס"ז 27סטן נאוועמבער[רעדאקטירן קוואַלטעקסט]
- אין בעפארברייטונג צו חנוכה: וויאזוי צו וויסן וואס איז ריכטיגע שמן-זית? [52]
- ב' כסליו געוועזן די יארצייט פון ר' אהרן קאטלער ז"ל; איינער פון די באקאנטעסטע לעגענדארע תלמידים פון ר' שלמה קארליבאך: ר' איציק אייזענשטאט פארציילט איבער די פורים נאכט וואס דער ראש ישיבה האט זיך געטראפן מיט זיין געוועזענעם תלמיד שלמהלע. [53]
- איין טויט, ווען צעיושטער המון פון אנטיסעמיטישע פארנצויזען לויפן נאך איד אים צו שלאגן אינמיטן א סאקער באל מאטש. [54]
- וויען עסטרייך: וואנדאל אונטער ארעסט נאכן שעדיגן די חב"ד שולע פון ראנאלד לאודער. [55]
- קרית יואל: 4 גוים ארעסטירט פארן שיסן מיט בי.בי. ביקס אין חסידישע קארן. [56]
- תורהדיגע דעבאטע: אויב איז דא איין שמחה אין קרית יואל האט דער סאטמארער רבי געוואלט מען זאל נישט זאגן קיין תחנון אין גאנץ קרית יואל? [57]
- זון פון ר' מוטי פאמעראנץ, לעגענדארער גבאי פון ר' יענקלע פשעווארסקער נפטר געווארן פון קענסער ה"י. [58]
- שטודיע: ארץ ישראל האט דעם שלעכטסטן נאמען פון אלע מדינות אין דער גאנצער וועלט. [59]
- נייער מנהג אין ארץ ישראל מען נוצט די סעלפאוין טעכניק וואס הייסט SMS זיך צו פרעגן הלכה פראגעס פון די רבנים. [60]
- בילדער פון איראן: פרויען טרענירען זיך צו זיין פאליציי. [61]
- קרוין הייטס און ליובאוויטש: א פעטיציע גייט ארום אויפן אינטערנעט אויסצורייניגען 770 פון די משיחיסטען. [62]
- משיחיסטען פארשפרייטען ווידיאוי וויאזוי דער רבי לויט זיי דער קעניג משיח אליינס באזוכט 770. - ווידאו. [63]
- דייטשלאנד בערלין: 7 נעא-נאציס אנגעקלאגט אין געריכט פארן לייקענען חורבן אייראפע. [64]
- כשר עסענווארג וואקסט אין די סטעדיאםס. [65]
- צוויי חרדישע דיאמאנטן סוחרים ארעסטירט און ארויסגעלאזט אויף קויציע. [66]
- בילדער פון קרוין הייטס: געלונגענע אקציע פון חברה שומרים ארעסטירט שווארצער גוי וואס ברעכט איין אין קארן. [67]
- הויפט רוסישער שפיאן, קעגענער פון פוטין, וואס איז מיסטעריעז געשטארבן אין ענגלאנד, איז נארוואס געווען אין ארץ ישראל איבערגעבן געהיימע פארש אינפארמאציע וויאזוי פוטין האט פארקויפט אויל פירמע. [68]
- כינע: מענטש וואס האט אקטיוויזירט פארנאגראפיע וועב סייט, מיט 800,000 מעמבערס, באקומט שטראף פון לעבןס לענגלעכער טורמע. [69]
- אמעריקע: טערקישער אנטיסעמיטישער פילם צוריק געוויזן פון טעאטערס. [70]
- אידישע געטא אין רוים פארלירט איר אידישן געזיכט צוליב טייערע ריעל עסטעיט ווערד. [71]
זונטאג ויצא ה' כסליו תשס"ז, 26טן נאוועמבער[רעדאקטירן קוואַלטעקסט]
- אגודת ישראל עסקנים און רבנים אין קאנווענשאן אין קאנעטיקעט באהאנדעלן דעם פראבלעם פון אידישע בלאגס. [72] - [73]
- גרעסטע זוך אקציע אין ארץ ישראלס היסטאריע פאר לעגענדארער רעפיסט וואס איז אנטלאפן פון טורמע. [74]
- הרב אזדאבא הויפט דיין פון קרוין הייטס בית דין פארדאמט און איז מוחה אויף די משיחיסטען וואס האבן געהויבן הענט אויף די שלוחים. [75]
- צוויי חרדישע אידן טויט אין קאר עקסידענט נעבן אלעד. [76]
- פראגע צום ניו יארק טיימס עטיקס קאלום: מעג מען אנטאן א קאפל צו געפעלן פאר די סעילסלייט אין אדראמא אדער בי ענד עיטש פאטא? [77]
- מאנסי: 21 מיליאן דאלער פאר אידישע קאמיונעטי צענטער וואס וועט אנטהאלטן א זשים; כשר אינטערנעט קאפע הויז; ארט א.א.וו. [78]
- ר' ישראל בעלסקי שליט"א הויפט פון אוי. יו. הכשר קומט ארויס מיט שארפן בריוו צו פארדאמען די וואס פארשפרייטען די רומערס קעגן מיעל מארט, זאגענדיג אז דאס איז נישט קיין חלב נאר בלויז פעטנס וואס מ'מעג עסען. ער נעמט זיך אן פאר נירבאטור רב און מיעל מארט; זאגענדיג אז מיעל מארט מיט ניראבאטור רב זענען די שטערקסטע מהדרין אין כשרות אין אונזערע [צייט]]ן און אין היסטאריע. (אוי יו געבט אויך הכשר אויף מיעל מארט). [79]
- בארדיטשוב'ער רעביצען נפטר געווארן אין בלויזן עלטער פון עטליכע פופציג יאר פון קענסער ה"י. [80]
- בילדער פון גרויסער סאטמאר (אהרונים וויזניץ (ר' ישראלטשע) חתונה און שבת. [81]
- טשארלס קראוטהאמער פליקט צוריק פאר בויראט פארוואס ער האט געמוזט קריכן ביז אמעריקע צו טרעפן די וועג צום האלאוקאויסט ווי בויראט ערקלערט זיין ציל פאר ראלינג סטאון מאגאזין. [82]
- היסטאריע רעקארד: פאליסטינע אלטע באבע אין זעלבסטמארד טעראר אטאקע פארוואנדעט לייכט צה"ל סאלדאט. [83]
מוסטער:Portal:Current events/2006 נאָװעמבער 25
פרייטאג תולדות ג' כסליו תשס"ז (24סטן נאוועמבער)[רעדאקטירן קוואַלטעקסט]
- דערהיינטיקונגען פון נסיעה און חתונה פון סאטמאר (ארונים) - וויזניץ (ר' ישראל האגער) אין ארץ ישראל
- וויליאמסבורג חב"ד רב און הויפט לאקאלער שליח, ר' קותי פעלדמאן ליינט קריאת התורה, ראש חודש כסליו אויפן עראפלאן מיט סאטמאר רבי - ר' אהרן טייטלבוים'ס מנין, פארנדיג קיין ארץ ישראל מיט ספר תורה פון סאטמאר חברה קדישא געברענגט מיט זיך פון קרית יואל. - בילדער. [84]
- סאטמארער רבי, ר' אהרן טייטלבוים באזוכט ר' משה יודא לייב לאנדא בני ברק שטאטס רב אין זיין שטוב - בילדער. [85]
- פארדעכטיגטער טעראריסט, שטעכט שומר ביי גרויסע סאטמאר - וויזניץ רעבישע חתונה אין בני ברק [86]
- עלעקטעריציטעט האלט אין איין קראכן. [87]
- רבנים פון איבער אייראפע קומען זיך צוזאם אין גיבראלטאר, צו גרינדען בית דין פאר גאנץ אייראפע ווי עס איז נישטא קיין געהעריגע לאקאלער בית דין אלס הויפט רב איז אויפגענומען ר' חנוך ערנטרוי פון לאנדאן, גיבראלטאר אידישער קהילה וואס רעכנט 700 מענטשן געשטארקט פון די באזוך פון אזויפיל רבנים צווישן זיי. [88]
- ערשטער ארבעטער פרנסה צענטער פאר חרדים, דערעפנט אין ירושלים מיט פינאנציעלער הילף פון מדינת ישראל און די דזשוינט, רוב רבנים זענען דערקעגן אדער שווייגן, אחוץ דעם בעלזער רב וואס האט אויפגעפאדערט זיינע חסידים גיין ארבעטן. [89]
- הסדר ישיבה תלמידים וואס דינען אין צהל שרייבן אז זייער קאמאנדיר, זון פון רב וואס איז אחריות אויף די הסדר בחורים אין מיליטער רעקרוטינג, האט זיי געצווינגען צו חילול שבת. [90]
- ניו זערסי: די ישיבה אין רוזוועלט וואס שטייט אויס צו לאנגע רדיפות ווערט אטאקירט פון פארב באל אטאקע. [91]
- פייוו טאונס: פאליציי פארשט ווער האט געשיקט טויט דראונג בריוו אהיים פרומער איד וואס דינט אויפן סקול בארד [92]
- רבנות אין ירושלים זאגט אפ צו געבן אן הכשר אויף די כשר מקעדאנעלד געשעפט, ווילאנג זיי פארקויפן נאך טריפה אפילו נאר אין איין געשעפט אין הייליגען שטאט ירושלים. [93]
- פאליטישע דעבאטע פון חרדישע הייד פארק פארום כל העולם כולו: ווער איז בעסער פאר אונז אידן?: די ראפאבליקאנער מיט אירע שלעגערישע אנטי אראבישע און פרא רעליגיע פאליסיס, אדער די דעמאקראטען מיט אירע ליבעראלע פאליסיס? [94]
- אנאליז: אנגעבליכער חב"ד בלאגער, ר' הירשל ציג געבט אויף האפענונג אויף נארמאלקייט, לויט אים, אין חב"ד, צוליב דעם צוריקשטעלן פון די יחי שילד אין 770. [95]
- ניו סקווירא: עקסידענט ווען קאר פארט ווייטער, אין מאנטל פון פרוי איז נאך פארקלעמט אין טיר, זי איז געשלעפט געווארן א שטיק מהלך אויף די ערד. [96]
- מאנסי: באוואפענטער רויבעריי, אין גראסערי. שומרים און חברים זיכן פארברעכערס. [97]
- מחלוקת סאטמאר: זאליס צייטונג: דער איד אין עדיטאריעל באשולדיגן די ארונים אין מסירה קעגן קווינס ישיבה. [98]
דאנערשטאג 23סטן נאוועמבער, 2006 (פרשת תולדות, כסלו תשס"ז)[רעדאקטירן קוואַלטעקסט]
- סקאנדאל אין די וועלט פון כשרות: מיעל מארט בהמה פלייש, וואס ווערט אויך פארקויפט אין די סאטמאר בושטער, געטראפן מיט חלב ד'אורייתא, אין א געשעפט אין בארא פארק; התאחדות הרבנים, און אוי. יו. - וואס געבן אויך השגחה דארטן, פירן דורך זיצונגען וויאזוי דאס האט פאסירט, און צו דאס האט טאקע פאסירט וויאזוי די טרעפער זאגט, און וויאזוי צו פארעכטן די ארבייט פון ניקור עס זאל נישט פאסירן אין די עתיד אפילו קלאנגן איבער אזא פראבלעם; הויפט בעל מכשיר, ניראבטור רב שרייבט בריוו אז די כשרות סטאנדארטן איבער די ניקור פראדעצור זענען אונטער זיין אחריות און לויט די פארשריפטן פון פריערדיגע גאונים ממילא זאל יעדער עסן ווייטער מיעל מארט און זיך נישט שרעקן פון די רומערס. - בילדער מיט נאכאנאנדיגע אפדעיטס [99]
- היינט פייערן די גוים די חגא פון טענקס גיווינג ארויסציווייזן זייער הכרת הטוב פאר די באשעפער פון זייער לעבן. [100]
- פרעמיער מיניסטער פון ארץ ישראל ערקלערט: דאס אידישע לאנד איז מער זיכער צוליב דער איראק מלחמה וואס מען איז פטור געווארן פון סאדאם כוסעין. [101]
- א באריכט פונעם כשר פעסט אין דזשייקאב דזשאוויץ סענטער. יידישער לעדזשער
- פאליציי פארשט רבנים קארופציע אין חיפה בית דין, נעמען פון די העכסטע מיניסטארן ווערן אריינגעדרייט אין דעם שוחד סקאנדאל, הויפט באשולדיגטער איז א משגיח כשרות וואס האט גענומען שוחד. [102]
- סאטמאר רבי - ר' אהרן טייטלבוים קריטיקירט פארן אפפליען קיין ארץ ישראל דוקא מיט אידישע עירליין וואס איז מחלל שבת און האט אויף זיך די סימבאל, מגן דוד, פון די ציונים. [103]
- טשיקאגאוי: אידן קלאגן אין געריכט נאכן טרעפן חזיר אין כשר האט דאג. [105]
- זשואיש וויק שריפט שטעלער, יונתן מארק באשרייבט די תורה ארכיאלאגיע מוזיעם אין בארא פארק און דאס לעבן און שאפן פון איר גרינדער און פירער, ר' שאול שמעון דייטש, וואס רופט זיך ליאזנע רבי. [106]
- נייע פרטים קומען ארויף אז קרעמער איז נישט בלויז א ראסיסט, נאר האט גאר גאזאגט אנטיסעמיטישע ווערטער אינעם עבר. [107]
- נאך בילדער פון די געשלעגן אין 770 ווי מען ווארפט סידורים און מען שלאגט זיך מיט בענק. [108]
- אינטערוויאו מיטן וויעטנאם חב"ד שליח וואס האט זיך צובראכן די פוס: אין וויעטנאם איז מער זיכער ווי אין 770. [109]
- באלטימאר: ווען פאר מוסד צו העלפן אידישע קינדער וואס ליידן ל"ע אויף קענסער געגנבעט און אפגעפינען.
- קאנגרעסמאן, ענטאני ווינער פון פלעטבוש איז מוחה קעגן הויז פון נאצי. [110]
- מדינת ישראל וועט אויפהערן צאלן די לוויות און קברים פאר אירע רבנים, מיניסטארען און ריכטער. [111]
- מאנטריאל: איין רב איז מוחה פארן טוישן די נאמען פון הויפט גאס אין אידישען געגענט פארק עוועניו. [112]
- סידני: 2 אידן בארויבט אונטער ביקס, פארברעכער אנטלאפן. [113]
מיטוואך תולדות כסליו תשס"ז (נאוועמבער 22)[רעדאקטירן קוואַלטעקסט]
- פאריז מעיאר פארשפרעכט קליינע אייפעל טאוער געשאנק פאר ירושלים. [114]
- חב"ד מחלוקת אפדעיטס: נאך בילדער פון די געשלעגן צווישן די שלוחים און משיחיסטען אינמיטן א פארברענגען אין 770. [115]
- טענה פון די משיחסטען: אז דער גאנצער חילול ה' איז שולדיג די שלוחים ווייל זיי האבן אריינגעלאזט ר' אברהם שם טוב וואס פייפט זיך אן אין א בית דין, און טאר נישט אריינקומען אין א הייליג פלאץ ווי א שול. [116]
- קרוין הייטס חברה שומרים זענען מיט ר' אברהם שם טוב און ר' יודל קריינסקי און זיי האבן געהאלפן די שלוחים פארשטילן די משיחיסטען [117]
- אווענט צו געבן כבוד פאר פילאנטראפ וואס האלט אויס אלע שלוחים איבער די גארער וועלט פאר זייער ערשטער יאר אויף א פלאץ. סעמי ראהאר און זיין זוהן דזשארדזש ראהאר. סאטמאר כאר שירה העלפט ארויס ר' אברהם פריד. בילדער. [118]
- קרעמער פון זשערי סיינפעלד טעלעוויזשען זשוי פארעדט זיך מיט ראסיזם. ווידיאוי. [119]
- געי וועב סייט באשרייבט די קאנטער פראטעסט קעגן די חרדים וואס האבן מוחה געווען אין מאנהעטען קעגן די ציונים צוליב די תועבה מארטש, מיט סטעיטמענט פון סאטמאר ספאוקסמאן, וואס זיי שרייבן אז ווילאנג די דעמאקראטישער פארטיי קאנדידאטן וועלן געבן געלט פאר חרדים מעגן זיי שטיצען תועבה און אבורטאציע סאטמאר וועט וואוטען פאר זיי ווי איידער די רעפובליקאנער, און ענדיגן צו מיט א טשעפע אז דאס ווייזט ווי אומטעלארירבאר די אידן זענען, אז די געיס געבן זיי געלט און אנערקענען זייערע רעכטן אבער די חסידים נעמען נאר די געלט און אנערקענען נישט די רעכטן פון די געיז. [120]
- אלגעמיינער: ר' מארק שניאור וועט בויען א שול אין מידטאון מאנהעטן אין ווערד פון פינעף און דרייסיג מיליאן דאלער. [121]
- חסידישע פאליטיק: סאטמאר- ארונים מיט בעלזא פלאנירן וויאזוי צו מאכן א שטיקל שלום, אז בעלזא זאל ווערן אנגעקוקט ביי די ארונים ווי וויזניץ און אלע אנדערע אגודיסטישע חסידותער. [122]
- נייער דעזיין פאר חרידישער בילדער מאגאזין כל העולם כולו. [123]
- שידוך אין בראד קהילה אין וויליאמסבורג. [124]
- תולדות אברהם יצחק רבי באזוכט ביים קלויזענבארג רבי אין בארא פארק. בילדער. [125]
- מאנהעטן דיימאנט דיסטריקט: דימאנטן רויב אין ווערט פון הונדערטע טויזענטע דאלער. פארברעכער נישט געכאפט. [126]
- זשויניט ספענדט 45 מיליאן דאלער צו שיקן חרדים ארבייטען פאר פרנסה. [127]
- בג"ץ אין ארץ ישראל פאסקענט אז רעגירונג מוז אנערקענען געיז אדער לעסביעןס וואס האבן חתונה געהאט אין חוץ לארץ אלס לעגאלע חתונה געהאטע פארפאלק פונקט ווי מאן און פרוי. [128].
- אפסטעיט ניו יארק: שרעקליכע קאר עקסידענט אויף רוט 6 נעבן קרית יואל. [129]
- דער חרדישער נגינה שטערן ר' ליפא שמעלצער באעהטערט ביים ביקור חולים] ד'ראקלענד קאונטי באנקעט. [130]
- קרוין הייטס: נאך הצלחה פון פאליציי טוירעם אפצוהאלטן קריים אין דעם געפאלגטען שווארצע געגענט ווערט די איינפאל נאכגעטאן צו פייטן קריים אין הארלעם. [131]
- אידישער אינטערפאל געפענט אין אייראפע צו כאפן מענער וואס אנטלויפן נישט צו געבן פאר זייערע ווייבער גיטן זיי לאזן פארבלייבן און ליידן עלענד אליינס אלס עגונות, די ספעציעלע פאליצייאישע איינהייט וועט ברענגן אט די מענער צו גערעכטיגקייט פון די הויפט בית דין פון שטאט. [132]
- ענגלישער קרוין-פרינץ טשארלס איז מנדב אידישער קהילה צענטער געביידע אין קראקא. [133]
דינסטאג תולדות ראש חודש כסליו תשס"ז (נאוועמבער 21)[רעדאקטירן קוואַלטעקסט]
- דער חרדישער שריפטשטעלער און ליטווישער בעלי תשובה ספאוסקמאן; ר' יונתן ראזענבלום בשרייבט זיין איבערלעבעניש, ווי חסידים מייסטענס בעלזא חסידים באטייליגען זיך אין די מאסן אין א דעיל קאנארגי סעמינאר. [134]
- יערליכער פארברענגן פון חבד שלוחים אין 770 ווערט איבערגעריסן, ווען ר' אברהם שם טוב קומט אן, פון געשלעגן צווישן די שלוחים פון איבער די גארער וועלט מיט די לאקאלע משיחיסטען וואס קאנטראלירן דעם שול מיט כוח. איין שליח פון וויעטנאם צובראכן פוס; יחי שילד אראפגעפליקט; 2 הויפט משיחיסטען אונטער ארעסט; סידורים און ספרי קודש אייער, ליידיגער וואדקע פלעשער, פייער עקסטינגווישער, בענק און די לעקטער גענוצט אלס געווער. פאליציי רייניגט אויס פלאץ און געבט צוריק איבער די קאנטראל פאר קריינסקי (אנטי משיחיסט) - בילדער - [135] - [136]
- בית שמש: מענער פון איין זייט, און פרויען פון די אנדערע זייט, און צניעות פירונג אויפן גאס. [137]
- פאפולערע פילם בויראט, פון אידישער קאמידיען וואס שפילט אלס אנטיסעמיט, רעדט גאר היברו אנשטאט די שפראך וואס די גוים אין די געפאקטע טעאטערס דורכאויס אמעריקע ווארפן זיך פאר געלעכטער מיינענדיג ער רעדט די שפראך פון קאזאכאסטאן. [138]
- פאנאוויטש ישיבה: איין בחור ארעסטירט, אויפן חשד אלס פאראנטווארטליך פארן אויפרייס גראנעיד געווארפן ביי שיעור פון נייעם ראש ישיבה. [139]
- סאטמאר: אין לעצטע מינוט, סאטמאר רבי - ר' אהרן טייטלבוים - באשליסט צו אפרייזן קיין ארץ ישראל צו חתונה פון א שוועסטער-קינד, וועט פארקומען די וואך דאנערשטאג תולדות אין בני ברק. אומבאשטעטיגטע קלאנגען צורקולירן איבער א מעגליכע שלום דורכברוך מיט בעלזא. [140] [141]
- דער איד איז מוחה קעגן ר' אברהם לייטנער און זיינע תלמידים פארן זיך טרעפן מיטן איראן פרעזידענט. [142]
- קרית יואל: שילד קעגן חסידים וואס גלעכענט זיי צו צו אל קאיעדע פארן שטיצען דעמאקראטישער פארטיי קאנגרעסמאן קומט ענדליך אראפ. [143]
- ליטווישע רבנים און ראשי ישיבות אין אסיפה מעורר צו זיין זייער עולם אויף צניעות פון זייערע פרויען. [144]
- הגאון ר' אליעזר יודא וואלדענבערג, נפטר געווארן. [145]
- טשערנאבלער רבי אין שמועס מיט הרב דאמב שליט"א. - בילד. [146]
- ר' מתתיהו סאלאמאן טרעט אויף ביי די אוי.יו.. [147]
- ר' מלכיאל קאטלער באזוכט מאנטריאל פאר חינוך עצמאי דינער. [148]
- עמפייער טשיקען פירט איין שטרענגע תקנות צו פארבעסערן זייער כשרות סטאנדארט. [149]
- ניו יארק: פאליציי ווארענט זיך נישט פארנארן פון טעראריסטען פרויען וואס מאכן זיך שוואנגערן, דערווייל באהאלטן זיי באמבע אונטערן קלייד. [150]
- לעיקוואד: פאליציי פארשט לעצטע רויבערייען אין שולע און אין הויז. [151]
- ירושלים: געטראפן לעכער אין די זיכערהייט וואנט וואס אראבער האבן זיך דורכגעשווערצט פון די שטחים. [152]
- חרדישער בלאג וואס איז נייעס מאכט אן אנטיסמיטישער דיסקוסיע אויף פאליציי שמועס גרופע וועב סייט, אנטקעגן די חברה הצלה. [153]
מאנטיג תולדות כ"ט חשוון תשס"ז (נאוועמבער 20)[רעדאקטירן קוואַלטעקסט]
- סאטמאר מחלוקת: דורכפאל פאר אהרונים. נו יארק קאורט אוו אפיעלס ווארפט אפ Sua sponte פארלאנג פאר באלדיגע אטאמטישע אינטערווענצן אין די סיכסוך איידער אויסהערן דעטאלן פון די ארגומענטן. [155]. [156]. אהרונים פלאנען צו אנגיין מיטן געווענליכן פראצעדור [157].
- דריי תלמידים לייכט פארוואונדעט אין פאנאוויטשער ישיבה גראנעיט אטאקע אין אנגייענדע מלחמה צווישן די 2 שוואגערס. [158]
- איינע פון די ראשי ישיבה אויך פארוואנדעט אפגעפירט אין שפיטאל. [159]
- קאנפארענץ פון רבנים מיט דאקטוירים פרובירן טרעפן אן הלכהדיגן היתר אויף השתלת אברים] צו לייזן דעם פראבלעם פון אברים מאנגל אין שפיטעלער צו ראטעווען לעבענסע. [160]
- כינוס השליחום: די ערשטע מאל אין היסטאריע, חב"ד שלוחים באהאנדעלן אין פובליק פראבלעם פון היימישע אינגווארג נושרים, זיי הערן רוף אפושטעלן מגיפה פון אייגענע קינדער וואס ווערן אפגעפארען אין די מאסן, ר' זלמן לייב מארקאוויטש, א געוועזענער סאטמאר איד קלערט זיי אויף אז נישט מיט אלע קינדער קען מען לערנען חסידות; אז מען לייגט נישט קיין תפילין וועט קיין חסידות נישט מקרב זיין דאס קינד. - בילדער פון מוצש"ק. [161]
- ארץ ישראל: א נייער מוסד וואס געבט זיך אפ בלויז מיט היילן ציגארעט אדיקשאן גייסטיש קרענק פון חרידישע אידן. [162]
זונטאג תולדות כ"ח חשוון תשס"ז (נאוועמבער 19)[רעדאקטירן קוואַלטעקסט]
- פאשקעווילן אין מאנסי אנקעגן חסידישע זינגער ליפא שמעלצער, צוליב וואס ביקור חולים ד'ראקלענד קאונטי גייט אים באעהרן היינט נאכט ביי זייער דינער.[163]
- דער אידישער זשורנאליסט ר' שלמה שמיר דעקט פארן הארץ איבער די דריי טויזענט חבד שלוחים פארזאמעלט אין קרוין הייטס פון די פארשטופסטע דערפער איבער די גארער וועלט צו שעפן פרישע חיזוק אין זייער גאנץ יערליכע ארבעט פון אקערן אידישקייט. [164]
- בילדער פון הבדלה מוצאי שבת ווי דער עולם זיצט נאך מיט די טלתים פון אינדערפיר פארטיעפט אין געהויבענע פארברענגענס, ווי יעדער שליח פארציילט זיך זיינע מסירת נפש און סייעתא דשמיא וויאזוי זיי האבן צוריקגעברענגט אידן צו אידישקייט. [165]
- בילדער - זיי באלאגערן די קבר פון ר' מנחם מענדל שניאורסאהן ז"ל, זייער משלח. [166]
- ארץ ישראל: רבנים געשטארקט פון נצחון אפצושטעלן תועבה מארטש; פירן דורך צניעות מארטש. [167]
- ישיבה אין ארץ ישראל פאר חרדישע בחורים, וועלן צושטעלן מייקראסאפט דיפלאמעס פאר די תלמידים אינטערגעשריבן פון ביל געיטס. [168]
מוסטער:Portal:Current events/2006 נאָװעמבער 18
פרייטאג חיי שרה כ"ו חשוון תשס"ז (נאוועמבער 17)[רעדאקטירן קוואַלטעקסט]
- שלום בערגער אין לענגערן אפהאנדעלונג פארן פארווארד, וואס איז דער צווישענשייד, מעלות און חסרונות, צווישען די 3 הויפט וויקיפעדיעס וואס אידן קענען ליינען און שרייבן;
- די ענגלישע וויקיפעדיע האט ווינציג אינפארמאציע איבער יידיש אבער צופיל אומוויכטיגע אינפארמאציע פון די וועלט וואס קיין איין איד וועט קיינמאל נישט דארפן וויסן;
- די היברו וויקיפעדיע האט צופיל אינפארמאציע איבער איזראעלי קאלטור און צו ווינציג איבער די רוב אידישע אינטערעסע פונעם גלות אידס לעבן און לעבנסשטייגער. ווי למשל איר וועט נישט טרעפן קיין רעצעפט דארטן אויף קוגל וואס איז א אידישער יסוד ביי די גלות אידן.
- די אידישע וויקיפעדיע האט צופיל חסידישע אינפארמאציע, ווי למשל דאס מערסטע בארבייטער ארטיקל איז ר' אהרן טייטלבוים, אבער צו ווינציג וועלטליכע קאלטור וויסענשאפט. ווי למשל די ארטיקל האומאוסעקסואל איז פון אלעם ערשט, לויט זיי, נישט קיין אידישער קאנצעפט.
- ער ענדיגט צו דעם באלערנדען ארטיקל מיט א רוף פון הלל: גייט און עדיט, ווייל וויקיפעדיע איז אייערס, פריי פאר יעדן צו פארעכטן און פארבעסערן. [169]
- לעיקוואד: אלי ישי באזוכט לעיקוואד אלס הכרת הטוב פאר איטשע רויזענבוים פארן ברענגן איבער 150 זשאבס קיין ארץ ישראל [170]
- אלי ישי באזוכט בית מדרש גבוה אין לעיקוואד. [171]
- סקווירא רבי שליט"א אין לעיקוואד אויף שבת. [172]
- ראלינג סטאון (מאגאזין) דעקט אויף אז דער אידישער קאמידיען וואס שפילט אלס אנטיסעמיט אין בויראט איז א שומר שבת וכשרות. [173]
- תלמיד פון ישיבה אוניוועסיטעט פאלט ארויס פון פענסטער 3 שטאק רח"ל. [174]
- באבוב: ר' מרדכי דוד אונגער ווארפט אראפ אור אלטער היסטארישע געביידע פון טעמפל אין בארא פארק צו בויען ריזן שול. [175]
- נצחון איז זיס פאר ר' זשאוסעף ליבערמאן; דער ניו יארק טיימס באשרייבט דעם ערשטן טאג אין וואשינגטאן פון דעם קעניג וואס זיינע דעמאקראטישע פארטיי חברים האבן אים געוואלט ארויסוואוטען, אבער ער האט זיי באזיגט מיטן גאר ווערן דער גרעסטער כוח וואס קאנטראלירט זייער מאכט אין אמעריקע, און קען אין יעדע ליאדע סעקונדע איבערקערן דעם סענאט קאנטראל צו זייערע שונאים די רעפובליקאנער. [176]
- אידישער נייעס טעלעפאון האט ליין קול מבשר, מעלדט אז געזונטהייט קאמישענער, טאמעס פרידען, פון ניו יארק סיטי וואס האט געוואלט מאכן גזירה קעגן מנהג ישראל פון מציצה בפה, וועט מעגליך ווערן דערהויבן אויף גאנץ ניו יארק סטעיט. [177]
- ר' משה דוד נידערמאן בארואיגט די פרעסע און זאגט אז די סיטי וועט דילען דערמיט און די סטעיט וועט זיך נישט מישן. [178]
- צה"ל זאגט זיי האבן געטראפן א נייע סארט באמבע טעכניק ביי די אראבער, וואס זיכערהייט מאשינען קענען נישט באמערקן און אויפכאפן. [179]
- כאפצעם (בלאגער) דעקט אויף פאלטשקייט פון חסידישער בלאגער. [180]
- גוי פון נעבן קרית יואל וואס האט אויפגעהאנגן די אנטיסעמיטישער שילד גראטולירענדיג די חסידים מיט אל קעידא פאר די דעמאקראטישער פארטיי געווינס, זאגט פאר די פרעסע אז ער איז א איד און האט געארבייט פאר ביל קלינטאןס קאמפיין. און די קאנטראווערסיע האט אים נאך מער געשטארקט אנצוהאלטן די שילד. [181]
- מאנסי: מיידל סקול באקומט שטראף פארן לאזן שווימען מיידלעך אן שמירה. [182]
- רעכטע רעליגיעזע באקלאגן זיך אויף ארץ ישראלדיגן אטוירני זשענעראל, מנחם מאזוז אז בלויז ווען עס קומט צו געיז צו מארטשירן צווישן חרדים, איז ער פאר פרייהייט פון אויסדרוק, אפילו עס טשעפעט די אידישע רעליגיע געפילען; אבער ווען עס קומט אז אידן זאלן קענען דאווענען אויף דעם הר הבית איז ער דערקעגן נישט צו טשעפענען קיין אראבישע רעליגיעזע געפילען. [183]
- זשעק אבראמאף געזעגענט זיך פון די פרייע וועלט אריינגייענדיג אין תפיסה פאר 6 יאר, פרעסע צושפרייט לעצטן אי מעיל ווי ער שרייט אויס מיט זיין אידישען פעסטן בטחון, גם זו לטובה, מיט א תפילה צו הקב"ה ער זאל אים טאקע אויך אנטפלעקן די טובה דערפון. [184]
- וויינעט באריכט וויאזוי פרומע מיידלעך אין בני ברק שפילן באל מיט די לאנגע קליידער. [185]
- מאנטריאל: אויפרודער אויפן פארלאנג אז ווען פרומע אידן מענער ווערן ארעסטירט זאל די פאליציי ווארטן פאר בלויז מענער פאליצאנטן נישט צו מאכן דעם פארברעכער אנרורען פרויען פאליציי און עובר זיין אויף זייערע גדרי הצניעות. [186]
- פוילישע גוים, ווערן געוואור אז זיי זענען גאר אידן. [188]
- נייע שטודיע: רעליגיע האלט עלטערע לייט געזונט. [189]
דאנערשטאג חיי שרה כ"ה חשוון תשס"ז (נאוועמבער 16)[רעדאקטירן קוואַלטעקסט]
- אהרונישער פארמאכטער הייד פארק שמועס גרופע כל העולם כולו איז ווילד ברוגז איבער די אידישע וויקיפעדיע פראיעקט צוליב די נייעס וואס איז לויט זיי מער זאלי געשטימט; און זיי מאכן גילוי אויפצודעקן די פריוואטקייט אידענטיטעט פון ווער עס שרייבט דא.[190]
מיטוואך חיי שרה כ"ד חשוון תשס"ז (נאוועמבער 15)[רעדאקטירן קוואַלטעקסט]
- קרית יואל: אנטיסעמיטישער שילד פון רעפובליקאנער גוי; וואס רעגט זיך אז דער דעמאקראט האט געזיגט און עס פרייען זיך, לויט אים, די טעראריסטן פון על קאידא און חסידים פון קרית יואל. - בילד. [191]
- בית חב"ד אין אנטעריא קאנאדע דינט אלס שטום פלאץ. [192]
- כבוד התורה: א דריי פערטל מיליאן דאלער פאר א הערליכער לענדסקעיפ ארום א ישיבה. [193]
- די טויזענטע ישראלים יורדים אין בודאפעסט אונגערן זענען באזארגט פון לעצטנס פארמערטע אנטיסעמיטישע אטאקעס. [194]
- וואל מארט פארקויפט שוין מער נישט, טישוירטס מיט נאצי סימבאל. [195]
- פארמערטע סעקיורעטי רעגולאציעס ביים פליפעלד פארשווערט דאס לעבן פאר אידן וואס האלטן כשר. [196]
- אהרן קליין דעקט אויף: פאקס ניוז האט באצאלט צוויי מיליאן דאלער פאר טעראריסטן צו באפרייען צוויי געקידנעפטע רעפארטערס, וואס די טערארסטן האבן דערנאך גענוצט דאס געלט צו קויפן געווער צו שיסן אידן. [197]
- פארשעמטער אסעמבלימאן פון מאנסי, רייען קארבן, וואס האט געמוזט רעזעגנירן אין שאנדע צוליב דעם וואס ער האט געי סעקסואל באלעסטיגט זיינע ארבייטארער אין אלבאני. צוריק אין אידישע געזעלשאפטליכע עסקנות; ער איז אויף א קאמיטע צום בעפארשטייענדער דינער פארן אידישען איגענט קירוב] ארגאנאזאציע; ען.סי.עס.וויי. פון דער אוי. יו.. [198]
- זשעק אבראמאף גייט מארגן אריין אין תפיסה; פארמאסערט דעמאקראטען. [199]
- אידישער קאמידיען, זשעקי מעיסאן פארלירט קאורט אנקלאגע קעגן זשוס פאר זשיסעס [200]
- ליפא שמעלצער וועט אפהאלטן חנוכה קאנצערט אינטער יוחי בריסקמאן'ס פראדוקציע. [201]
- בערך איין פראצענט פון אלע אינטערנעט מאטריאל וואס איז געווארן אינדעקסט דורך גוגל און יאהו איז פארנאגראפיע. [202]
דינסטאג חיי שרה, כ"ג חשוון תשס"ז, (נאוועמבער 14)[רעדאקטירן קוואַלטעקסט]
- אידישער אנטיסעמיט בויראט כאפט קלעפ אינמיטן זיין'ס א קאמעדי שטיקל אויף דער גאס אין מאנהעטן. [203]
- ברוך דיין האמת: בעל הבית פון אלגעמיינער זשורנאל; ר' סימאן זשעקאבסאןס שווער איז אוועק פון דער וועלט. [204]
- קידוש ה' און קדושת ישראל: אגודה ספויקסמאן ר' אבי שאפראן ברענגט ארויס די טובה פון אידישע צייטונגען; נישט די אינטערסאנטע נייעס וואס זיי דעקן נישט און מאכן א שווייג; נאר די קלאסיפיידס אפטייל וואס שרייט מי כעמך ישראל! [205]
- חילול ה' און פאראט: קרית יואל רעפובליקאנער ארויסגעשטויסענער סענאטאר טענהט אז זי האט זיך מקריב געווען איר קאריערע אלץ צוליב די סאטמארער חסידים וואס זי האט געמוזט וויילן אין וואשינגטאן קעגן געי חתונות. און צום סוף האט דער וואוט געקאסט איר טייער, בנוסף צו דעם וואס די חסידים האבן איר ארויסגעוואוט פון פאוער אן קיין שום הכרת הטוב. [206].
- אהרונים ענטפערן אז זיי האבן נישט די בלאק וואוט צו צווינגען די גוים איינהאלטן די שבע מצוות בני נח. און עס איז א אנטיסעמיטישער ליגענט אז זי האט געוואוט קעגן געי חתונות בלויז צוליב זיי. [207]
- קראון הייטס: אין בעפארברייטונג צום מעכטיגען כינוס השלוחים שילדן אויף די באס סטאנציעס מקבל פנים די שלוחים מיט אלע שפראכן אויף די וועלט. [208]
- געטומל: קירכע אין לאנדאן שטיצט הארגענען בעיביס ביים געבורט אויב זענען זיי שטארקע אינוואלידן, פאר די רעשט פון זייער לעבן. [210]
מאנטיג חיי שרה כ"ב חשוון תשס"ז (13טן נאוועמבער)[רעדאקטירן קוואַלטעקסט]
- אינטערנעט פארטאל וויינעט אונטער דער טיטל "אביב געפען? לא טעות, יידיש" באשרייבט די יידישע וויקיפעדיע אלס דער חשובסטער וועב סייט פאר טראדיציאנאלע אידן, איבערהויפט די נייעס פון הויפט זייט וואס דעקט אלעס אויף די וועלט איבערהויפט אידישקייט אינטערעסע. [211]
- אסיר ציון יונתן פאלאראד ווערט געוויזן א נארוואס פארעפענטליכן ווידאו ווי ער גנבעט 1500 געהיימע דאקומענטן אין סעקונדעס. - ווידעא. [212]
- קרית יואל: די רעקארד צייטונג שילדערט די שלום פארטי צווישן בני יואלס לויער מייקל סאסמאן מיט הויפט פון ארונים ר' אברהם ווידער. [213]
- בעל נטעי גבריאל זיצט שבעה נאך זיין מאמע [214]
- ירושלים: 8 יאריג קינד צוטרעטען פון באס ביי עקסידענט אין רחוב בר אילן. [215]
- צוויי באמבעס געטראפן ביי דער טיר פון הויז פון נייעם פאנאוועזשער ראש ישיבה. [216]
- פיטסבורג: ריזן סאדא וואסער פאבריק גייט באנקראט, האט שוין אויסגעפאפט אוי.יו. כשרות ארגאניזאציע מיט יארן צוריק. [217]
- נגינה: ליסטע פון אידישע זינגער וואס וועלן אונטערהאלטן דעם עולם ביים יערליכן העס"ק קאנצערט שוין עדווערטייזט. [218]
- אנטיסעמיטישער פילם; בוירעט שארט געלט זייענדיג די פאפולערסטע פילם שוין די צווייטע וואך אין אמעריקאנע טעאטערס. [219]
- לאס אנזשעלעס: א וועלט מלחמה פלאקערט צווישן דעם אידישען ביליאנער דעיוויד גפן מיט אנדערע ביליאנערן אפצוקויפן דעם ליבעראלן צייטונג; לאס אנזשעלעס טיימס. [220]
- באסאטן: אידישע געזעלשאפט וואקסט; צוליב די פילע פארמערטע אסימילאציע און געמישטע חתונות מיט גוים וואס זייערע קינדער וויילן אויס צו זיין אידן. [221]
- מאנטיסעלאוי: געמבלינג קאסינאוס ווערט שוין א ווירקליכקייט מיט נייעם גאווערנער אויך דערפאר. [222]
- לאנדאן: נייע טעכניק צו פארזען עמבריא פון איבער 200 קראנקייטן כדי אויצופארעמען די געזונטסטע בעיבי ביים געבורט. [223]
- סענאטאר זשאו ליבערמאן שליסט נישט אויס זיין אפציע צו ווערן א רעפובליקאנער און צוריק דרייען קאנטראל פון סענאט אוועק פון די דעמאקראטען. [224]
- מאנסי: איגענטליכער אונטער ארעסט נאכן שיסן מיט פאלטשער פעינט גאן דורכגייער. [http://www.thejournalnews.com/apps/pbcs.dll/article?AID=/20061110/NEWS03/611100435/1019
זונטאג חיי שרה כ"א חשוון תשס"ז (נאוועמבער 12)[רעדאקטירן קוואַלטעקסט]
- פראפעסער הירשע דוד כ"ץ באשרייבט די חרדי-פאביע קרענק פון די אידישיסטן. [225]
- חברה הצלה דערעפענט א ניי קאמפיין אויפצוקלערן די חרדישע עולם איבער פריוואטקייט רעכטן פון פאציענטן מען זאל נישט קוקן פאר נייגער ווען מען באהאנדלט זיי. [226]
- דער חרדישער זשורנאליסט יוסי אליטוב באשרייבט וויאזוי און פארוואס דער אידישער רוסישער ביליאנער ארקאדי גאידמאק האט זיך אריינגעלייגט אפצוהאלטן דעם תועבה מארטש אין ירושלים. [227]
- הארץ: גור'ע רבי געווינט קעגן עדה החרדית ווייל די קליינער צוזאמקום פון די געיז איז נישט מיט זיין הסכמה. [228]
- עדה החרדית ספאויסקמאן ענטפערט די גורע חסידים; עס איז בעסער ווען די קינדער באקומען זייער צוגאנג צו תועבה דורך קנאות און האס דורך פראטעסטן וויי איידער דורך די ביאלאגישע תאווה וואס יעדער מענטש וועט עווענטואל נתעורר ווערן. [229]
- קאנטרי: הונדערטע פרישע באנגעלויס ווערן געבויט אין די לעצטע מינוט פארן דעדליין פון נייע געזעץ וואס פארבאט פרישע באנגעלויס צו געבויט ווערן אין סאוט פאלסבערג גייט אריין אין קראפט 1טן יאנואר. [230]
- פייוו טאונס: מאשלוי רבי פון בארא פארק (ר' מענדעלע טייטלבויםס מחותן) רעכט אפ חסידישן שבת אין שטאט. [231]
- חרדישער בחור ארעסטירט נאכן זיך פארשטעלן ווי א האמאוסעקסואל אין אינפלאטירט זייער פארמאכטער שטאלץ צוזאמקום אין ירושלים, ווען ער איז ארויף אויפן סטעיזש און מוחה געווען. [232]
- פאליציי אין פראנקפורט ארעסטירן 16 ניאונאציס פארן צושטערן קריסטאלנאכט זכרון. [233]
- בראזיל: 35 טויזנט אידישע בחורים מיט מיידלעך, וועלן זיך צוזאמקומען אין ריא דע זשאנערא צו טאנצען הארא. [234]
- ניו יארק: העיט קרייםס שטארק געוואקסן די יאר. מיט אידן און געיז גרעסטע קרבנות. [235]
פארטאל:אקטועלע געשעענישן/2006 נאָװעמבער 11 פארטאל:אקטועלע געשעענישן/2006 נאָװעמבער 10
דאנערשטאג פרשת וירא י"ח חשוון תשס"ז (9טן נאוועמבער)[רעדאקטירן קוואַלטעקסט]
תועבה מארטש דערהיינטיקן:
- בני ברק: ליטווישע פירערשאפט צעטיילט איבער מחאה קעגן תועבה מארטש: הרב שטיינמאן קעגן הרב אלישיב: שטעלט זיך צו צום מיינונג פון גערער רבין אז מען דארף איגנארירן דעם תועבה מארטש אבער נישט צוליב תאווה ווי די גערער השקפה, נאר צוליב ביטול תורה. [236].
- אין אמעריקע: המודיע נאכאלטס שטיל אבער יתד נאמן רעדאקטאר שרייבט עדיטאריעל: פארוואס מיר קענען שוין מער נישט שווייגן?. [237].
- אין ניו יארק: צעהן טויזענט חסידים, בעיקר פון סאטמאר ערווארטעט היינט ביי ריזן פראטעסט קעגן ארץ ישראל קאנסולאט אין מאנהעטן אויפן רוף פון עדה החרדית. [238]. ר' משה דוד נידערמאן הויפט ווילימאסוברג קהילות עסקן מיט מעכטיגע פי. אר. הסברה קאמפיין אין וועלטס רעליגעיזע פרעסע אפצוטאן דעם חרון אף פון דעם גרויסן חילול ה'. [239]
- פאליציי פירט דורך אבלאווע אויף קנאות'דיגע פרינטינג קאמפאני, וואס איז קעגן קלעצקין, און האט אפגעדרוקט די העצע פאשקעווילען. ראש ישיבה פון מיר פארטרייבט זיינע בחורים פון פראטעסט מיט וויל טשעיר. [240]
- צניעות געבראכן: 300 פרויען מארטשן אין די גאסן פון ירושלים קעגן די געיז. [241]
- ספרדישע בעל תשובה זינגער, בעני אלבז ארעסטירט און אויסגאפארשט פאר נייע ניגון קעגן תועבה מארטש. [242]
- רב אין קאנטיקעט קלאפט אראפ פרוי נאכן וויילן אין עקסידענט. [243]
- פובליק סקול מנהל פון סאוט קארעליינע אנטשולדיגט זיך פארן אויפשפילן נאצי פראפעגאנדע מיניסטער יאזעף געבלס רעדע בעפאר סאקער מאטש. אויפצוהייטערן די געמיטער צו נצחון. [244]
- נצח ישראל לא ישקר: נייע שול אין מינכען עפענט זיך אין יארצייט פון קריסטאלנאכט. [245]
- איד ברוגז אז כדי צו וואוטען האט ער געמוזט אריינגיין אין קירכע. [246]
- התאחדות הרבנים קעגן קרית יואל שחיטה. [247]
- אראבישע חבר הכנסת פרייט זיך מיט בוש פאליטישע מפלה. [248]
- נייע פילם ארויסגעגעבן איבער דאס לעבן און שאפן פון די הויפט פירער פון מאדערן ארטאדאקס אידענטום אין אמעריקע: די עלענדער מענטש פון אמונה: דאס לעבן און לעגענדע פון הרב זשעי. בי. סאלאווייטשיק. [249]
- יעשיבע יוניווערסעטי משגיח; הרב יוסף בלוי קעגן ר' שלמה עמאר פארן קענסעלען עגונה רבנים קאנפארענץ. [250]
מיטוואך פרשת וירא י"ז חשוון תשס"ז (נאוועמבער 08)[רעדאקטירן קוואַלטעקסט]
- דער איינציגסטער פרומער אידישער סענאטור פון אמעריקע; ר' זשאו ליבערמאן געווינט צוריק זיץ נאך שווערן פארמעסט פון ליבעראלן און ווערט ערוויילט מיט צעהן פונקטן העכער דעם דעמאקראט אלס זעלבסטשטענדיקער פאליטיקער; ווערט די גרעסטער פאוער בראוקער אין אמעריקע, נאכדעם וואס סענאט איז כמעט אייניג צווישן רעפובליקאנער און דעמאקראטן. [251]
- אמעריקע לאזט הערן זייער שטימע קעגן פרעזידענט בוש איראק מלחמה פאליסי און רעפובליקאנער קארופציע; געבט צוריק קאנגרעס פאר דעמאקראטישער פארטיי נאך 12 יאר גלות [252];
- קרית יואל: רעפובליקאנער (פארלירער) העצט אויף גוים מיט טעלעפאון קאלס וואס שפילט אויף אידישע אינדורסמענט פאר דעמאקראט וועגן וואסער פייפליין וואס זיי פלאנען. - אוידאו טעיפ. [255]
- ניו יארק דעילי ניוז בלאגער, טרייבט שפאס פון חרדישער טאג-צייטונג המודיע'ס ליינער איבער עד פאר הילערי קלינטאן'ס אפאנעט אז ער איז מער פאמיליע פריינטליך, בשעת ווען די תורה איז נישט אזוי פאמיליע פריינטליך די איצטיגע פרשות פון די וואכן. [258]
- ערשטער מוסולמענער פאליטיקער ערוויילט צום קאנגרעס פון מיניסאוטע. [259]
- עקזיט פאולס ווייזט: אידן זענען צוריק אין מאסן וויילן פאר דעמאקראטען. [260]
- התאחדות הרבנים פארופט קאר פיקעטינג אויף דאנערשטאג אין מאנהעטן קעגן די ציונים וואס שלאגן אידן וואס פראטעסטירן תועבה מארטש. [261]
- מאנטריאל סאטמאר שול צאלט שכינות'דיגער זשים צו פארטונקלן פענסטער כדי מען זאל נישט זעהן די אומצניעותדיגע קליידונג, גוים קאסטומער פארפירן קעגן דעם און זאגן אז דאס שטערט זייער איבונגען צוליב ווייניג ליכטיגקייט. [262]
- ירושלים ראש העיר ר' אורי לופליאנסקי מיט זיין סגן ר' יהושע פולאק ווערן באווארפן מיט שטיינער אין מאה שערים קומענדיג צו שבע ברכות פון אייניקל פון הרב אלישב. [263]
סייענס און געזונטהייט
- נייע טעכניק וועט היילען הארץ אטאקעס דורך אייגענע סטעם סעלס גענומען פון מארך ביין אריינגעלייגט נעבן הארץ תיכף נאכן אטאקע. [264]
- פאר 14 דאלער קענט איר קויפן זייגער וואס ארבייט פון פרוכט ענערגיע. [265]
דינסטאג פרשת וירא ט"ז חשוון תשס"ז (נאוועמבער 07)[רעדאקטירן קוואַלטעקסט]
- ברוקלין: נאך 5 בחורים געזיכט אין אידישער אטאקע אויף אראבער. [266]
- דוב הייקינד ווערט פארדאמט דורך בלאגערס, פארן זיך אנעמען פאר די אידישע אטאקירער. [267]
- תועבה מארטש פראטעסטן לאזט נישט נאך. - ווידיאו. [268]
- אומרוען פארשפרייט זיך אין גאנצן לאנד, 20 ארעסטירט, 5 פארוואונדעט. טרעין בלאקירט. [269]
- מזרחי רבנים שטעלן זיך צו קעגן תועבה מארטש כדי נישט צו לאזן מטמא זיין די הייליג לאנד. [270]
- פרייע פאליטיקער זענען שאקירט און ציטערן פאר זייער לעבן פון פולסא דנורא פון חרדים קעגן תועבה מארטש ארגענאזירער. [271]
- דער וואטיקאן אין רוים איז אויך קעגן מטמא זיין ירושלים מיטן תועבה מארטש. [272]
- יוניווערסעטי פרעזידענט שאפט שטורם מיטן זיך שטעלן פאר בילד צוזאמן מיט זעלבסט מערדער טעראריסט אין האלאויווין פארשטעלאכץ. [273]
- אל על פליגער קומט אן פון מילאן איטאליע און אלע פאסעזשירן ווערן געפארשט ווער עס האט אויפגעשריבן א סוואסטיקע אין עראפלאן. [274]
- לעיקוואד: פאליטישער וועד העיר ווארפט זיך אונטער רבנים. [275]
- קול הדור האחרון אינדורסירט מער פרומע קאנסערוועטיווע רעפובליקאנער פארטיי פאליטיקער, קעגן קרית יואל אינדורסירטע דעמאקראטישער פארטיי טיקעט. [276]
- נייע טעכנישע טאלאמארקעטינג געבט אויבערהאנט פאר רעפובליקאנער. [277]
סייענס און געזונטהייט
מאנטיג פרשת וירא ט"ו חשוון תשס"ז (6טן נאוועמבער)[רעדאקטירן קוואַלטעקסט]
- ירושלים פלאקערט; שטיינער פליען; צענדליגע אידן ארעסטירט; קארן געשעדיגט; בלוט גיסט זיך פון ביידע זייטן; סייט פון די פאליציי און סיי פון די חרדים - אין שטורעמישע פראטעסטן קעגן תועבה מארש. בילדער [279]
- אטוירני זשענעראל מאזוז זאגט זיין לעגאלער מיינונג; אז אויב מדינה לאזט זיך פון די חרדישע טעראר איז איר דעמאקראטיע אין סכנה. [280]
- גורע רבי הייסט שטיל שווייגען ווייל מ'טאר נישט רעדן פון תאווה עבירות; המודיע פאלגט, ר' יוסף שלום אלישב זאגט אז עס איז ייהרג ואל יעבור און מען מוז מוחה זיין. עדה החרדית פרובירט פארהאנדעלן, נאך טעלעפאון פון הויפט [[פאליציי] שעף, שיקן ארום קאר אין נאמען פון הרב יצחק טויביה ווייס אויסרופן אז מען זאל נישט פראטעסטירן אבער דער עולם פייפט זיך אריין אין זייער רוף. [281]
- עדה החרדית ספויקסמאן פארדאמט גיסן אויל אויף די וועגן און שטיינער ווארפעריי, און פארברענען מיסט ביי תועבה מארש פראטעסטן. [282]
- זארג ביי פרומע אז חרדישע קינדער וועלן ווערן אפגעפארן פון צו גוט וויסן וואס מיינט משכב זכר דורך זיך קאכן צופיל אין די איצטיגע ראיאטען. [283]
- חבד קעגן משיח אין בת ים. [284]
- בית שמש: אגד באס פארט אן מחיצה; חרדים באווארפן איר מיט שטיינער. [285]
- שעלדאן איידלסאהן וועט נישט קויפן מעריב. [286]
- גוגל וועט אנהייבן צו עדווערטייזען אין [צייטונג]]ען. [287]
- קרית יואל וועט שטימען קעגן אמטירענדער רעפובליקאנער קאנגרעספרוי פארן נישט גענוג העלפן די איינוואונער. [288]
- 2 נייע אנקעטעס געבן לעצט מינוטיגע האפענונג פאר רעפובליקאנער אנצוהאלטן סענאט ביי איין זיץ. [289]
- געוועזענער גאווערנער מאריא קאמא שטאט אפ פאר א קאמפיין באזוך ביי סאטמאר-ארונים אין וויליאמסבורג, פאר זיין זוהן, אן עטורני דשענעראל קאנדידאט. [290]
- קאלאראדא: גרויסער גלח רעזעגנירט אין שאנדע נאכן געכאפט ווערן מיט היפאקריטיע ווען ער האקט קעגן תועבה און מאן-זונה קומט אפיר אים צו טייטלען אויף זייערע אנגייענדע אפערע. [291]
- האלב אייראפע אן עלעקטעריציטעט נאך מעכטיגע בלעקאוט. [292]
זונטאג פרשת וירא י"ד חשוון תשס"ז (5טן נאוועמבער)[רעדאקטירן קוואַלטעקסט]
- מאראטאן היינט זונטאג לויפט דורך אידישע וויליאמסבורג, ערשטע מאל וואס פאליציי הענגט נישט פארקן צעטליך אין אידיש.
- סאדאם כוסעין ווערט באשולדיגט אין מאסן מערדעריי; פאראורטיילט צו הענגען. [293] [294]
- אלגעמיינער דזשורנאל זוכט ווער עס האט איבערגעטייטש קאראן אויף יידיש [297]
- מעריב באשרייבט חרדישע אינגעלייט מיט זייערע ווייבער און בחורים וואס פארברענגן אין די אומצניעותדיגע באר אין תל אביב, - בילדער. [298]
- רבנים שטעלן זיך קעגן איזראעלי טוריזים עדווערטייזינג קאמפיין. [299]
- מאנסי: איד געפינען טויט אינדערויסן פון זיין הויז. [300]
- ירושלים: ר' יהודא לעווין ווענדט זיך צו די אראבער זיך פאראייניגן מיט די חרדים, און פראטעסטירן תועבה מארטש. [301]
- הרב שלמה עמאר קענסעלט רבנים קאנפערענץ איבער עגונות פראבלעם. [302]
- פראפעסער הירשע דוד כ"ץ: ענדליך א נייע בוך וואס אנאליזירט און שטודירט אידיש שפראך; אוואו עס לעבט; ביי די חרדים; נישט ביי די אידישיסטן אוואו עס איז שוין לאנג טויט. [303]
- שרייבערקע נעמי רעיגען אין נייעם פלעי איבער חרדישע אביוזד ווייבלעך. [304]
- וויליאמסבורג: זייט געווארענט פון די ארבייטער ביי די געזאלין סטעישאןס. [305]
- לכבוד האלאוייווין חגא; קרית יואל דערלעבט א דאמאטישער כאפצעם. [306]
- באוקא ראוטאון פלארידע: אידישער מיליאנער ר' זשעיסאן לייענס רופט דעם עולם צום קידוש נאך בעיסבאל געווינס פון זיין טיעם. [307]
- אמעריקעס שפיאנאזש אגאנטור באנוצט זיך מיט וויקיפעדיע סאפטוועיר צו זאמעלן שאיאנאזש אינפארמאציע. [308]
מוסטער:Portal:Current events/2006 נאָװעמבער 4
פרייטאג י"א חשוון תשס"ז (3טן נאוועמבער)[רעדאקטירן קוואַלטעקסט]
- נייער חרידשע אידיש צייטונג שריפט צוגעשפארט; ארטיקלן גייען צוריק אין מאגאזין פארמאט אין צייטשריפט. [312]
- פלעטבוש: 5 אידן אונטער ארעסט; נאכן אטאקירן אראבער. [313]
- שול אין תל אביב וואנדאליזירט; אנגעבליכער סיבה; קאמפ פון פרומע קעגן תועבה מארטש אין ירושלים. ר' יודא משי זהב טראגט אריין אנקלאגע אין העכסטען געריכט אפצוהאלטן די תועבה מארטש צוליב פראוואקאציע און אומרוה. [314]
- אפסטעיט צייטונג; די רעקארד שפאקולירט פאר וועמען קרית יואל וועט וואוטען די קומענדיגער דינסטאג; פארן אמטירענדער רעפובליקאנער סו קעלי, אדער איר שטארקער דעמאקראטישער אפאנענט. [315]
- לונדאן: פרעמיער מיניסטער טאני בלעיר רימט און לויבט די ארטיגע אידישע מוסדות החינוך. [316]
- ניו זערסי: אידישער דאקטער איז שולדיג פארן ווייב מיליאן דאלער קינדער אויסהאלטונג. [317]
- פייוו טאונס: וועד פון לאקאלער רבנים פארבאנד נעמט אראפ השגחה פון ריזן סופערמארקעט און צווינגט בעל הבית צו פארקויפן געשפעט, צוליב צווייטער השגחה וואס געשעפט האט אויפגענומען. [318]
- ברוקלין: שטורם ווען אידיש קינד פארשטלעט זיך און קומט אין שולע ווי היטלער לכבוד האלאווין חגא. [319]
- לאוער איסט סייד: לעצטער גלאט כשר רעסטאראן אין סכנה פון ווערן ארויסגעטריבן פון ביזנעס דורכן לענדלארד. [320]
דאנערשטאג י' חשוון תשס"ז (2טן נאוועמבער)[רעדאקטירן קוואַלטעקסט]
- וועטעראן וויקיפעדיע באנוצער יודל נאכאמאל ארויסבאלקירט דורך באנוצער:רוני, דאסמאל אויף פיר טאג צוליב אנמאכן שנאה. [321]
- הפגנה אין מאה שערים קעגן די שטאלץ פאראד וואס איז באשטימט צו זיין אין ירושלים. 2 פאליציאנטן און 1 זשורנאליסט פארווונדעט .
- באראזיל: געי קאנגרעסמאן פארדאמט אידן; אז זיי מאניפולירן די האלאוקאויסט געשיכטע. [322]
- על זשאיזירא מעלדט: אז נטרונא האט איבערגעבויט זייער וועב סייט: זשואס אגענסט זייאניזם. [323]
- מינכן: ניאו-נאציס פארבאטן צו פארטעסטירן חנוכת הבית פון נייעם שול. [324]
- מאנטריאל: רבנים פארופען מוחאה אין פארענט פון מאן וואס וויל נישט געבן א [גט]] פאר זיין ווייב. [325]
- לעיקוואד חדר צאלט א מיליאן דאלאר קנס פארן געבן פאלטשע אינפארמאציע צו באקומען שטאטישע פראגראמען. [326]
- וויליזש וואוס קירטיקירט נאכאמאל פאטאקי אדמיניסטראציע פארן העלפן אידן מיט יארן צוריק דורך דעם פדיון שביים עסקן ר' יודא לייב פערלמוטער. [327]
- פערדעראלע רעגירונג פארשט אויס די רעכטע בוש אדמיניסטראציע צו זיי האבן נישט אביוזד זייער כוח צו צענזורירן סייענטיסטן פון זאגן זייער מיינונג. [328]
- שטודיע ווענדט אפ אלטער טאבו אז מערערע סעקס שותפים איז גורם עידס. [329]
מיטוואך ט' חשוון תשס"ז (1טן נאוועמבער)[רעדאקטירן קוואַלטעקסט]
אינטערנעט
- וועטעראן היימישע קרעטשמע שרייבער אונטערן ניק יענטאש, פארלאזט ווירקליך זיין פאזיציע, צום באדויערונג פון אלע קרעטשמע מעמבערס. [330]
- ירושלים: 9 חרדים אונטער ארעסט איבער ראיאטן נעכטן קעגן די תועבה מארטש. [331]
- ירושלים: פאליציי גרייט זיך אז אראבער וועלן זיך צושטעלן צו די חרדים אין ראיאטן קעגן תועבה מארטש; געיז באשולדיגן פאליציי און נישט טאן זייער ארבייט, און זיך לאזן טעראריזירן. [332]
- געיז טענה'ן די 2 חרדים; יהודא משי זהב און קובי אריאלי האבן ארויסגעבעקט די לעצטע מינוט פון מיטינג צו פארהאנדעלן איבער תועבה מארטש. [333]
- קאמפאני פון ר' אהרן נאה; אוי. טי. אר. קלאגט אן ניו יארק סיטי שטאטראט פאר נייע געזעץ וואס מאכט אים שאדן געלט. [334]
- אידישער בלאגער דעקט אויף היסטארישע ניו יארק טיימס נייעס באריכט איבערן פטירה פון חפץ חיים. [335]
- מאנרוי: טעקסי דרייווער רעיפט עלטערע מיידל. [336]
- קנאים געווינען: גרויסארטיגער רייזע פון גור רבין מיט הרב שטיינעמאן קיין אייראפע בטל; אנגעבליכע סיבה: דאקטאר לאזט נישט. [337]
- מאנסי: מוסד פאר ספעציעלע קינדער; העסק אין סכנה פון בלייבן אן א דאך. [338]
- אהרוינים האבן אפגעפייערט סיום מסכת סוכה; ר' ישראל דוד הארפענעס מיט ר' מלכיאל קאטלער האבן אויפגעטרעטן דארטן מיט דברי תורה. - לייוו באריכטן, און ווידיאו. [339]
- סאטמאר מחלוקת: כל העולם כולו (מאגאזין) איגנארירט זאלוינים, און העולם החרדי טשעפט ארנוים. [340]
- קרוין הייטס: אונטער אטקע פון שווארצע גוים וואס פייערן האלאויווין. [341]
[[ פאליטיק
- רעפובליקאנער זאגן: מיר זענען פאראויס אין פריע וואלן. [342]
- דעמאקראטישער קאנדידאט קענסלט זשאן קעריס קאמפיין אויפטריט פאר אים, צוליב שלעכטע זשאוק וואס מאכט שאדן דעמאקראטן [343]


c: text/html

text:
טעכנאלאגיע
טעכנאלאגיע (פון גריכיש tέxvn טעכנע, 'קונסט, געניטשאפט, מלאכה'; און λoYίa לאגיאַ, 'זאָגן') זוכט פראקטישע לייזונגען פון פראבלעמען ניצנדיק וויסנשאפט. איינער פון די ערשטע טעכנאלאגישע ערפינדונגען איז געווען דער ראד. שפעטער האט מען ערפינדן דרוקעריי, וואס האט איבערקערט די מלאכה פון מאכן ביכער. מאדערנע טעכנישע ערפינדונגען זענען: קאמפיוטער, אויטא, מאשין, טעלעפאן א.א.וו.
טעכנאלאגיע האט אויך געזען די אנטוויקלונג פון וואפן פון שטעקנס צו נוקלעארע וואפן.
טעכנאלאגיע איז א צוזאמענשטעל פון וויסן, געצייג און אינפראסטרוקטור.
דער איינפלוס פון טעכנאלאגיע אויף דער געזעלשאפט אין פארשידענע וועגן. פון איין זייט האט זיך אנטוויקלט די פארגעשריטענע עקאנאמיעס דורך טעכנאלאגיע. פון דער צווייטער זייט זענען פאראן אומגעוואונטשטע ארויסקומען, ווי פארפעסטיקונג פון דער סביבה.
טעכנאלאגיע האט א סך ווירקונגען. זי האט געהאלפן אנטוויקלען מער פארגעשריטענע עקאנאמיעס (כולל דער היינטיקער גלאבאלער עקאנאמיע) און האט דערמעגלעכט דאס וואקסן פון א פרייצייט קלאסע פון מענטשן. פיל טעכנאלאגישע פראצעסן פראדוצירן אומבאוואונשטע ביי-פראדוקטן וואס מען רופט פארפעסטיקונג און טון אויסשעפן נאטירלעכע רעסורסן ביז צום שעדיגן דער ערד'ס סביבה. פארשידענע דורכפירן פון טעכנאלאגיע באאיינפלוסן די ווערטן פון א געזעלשאפט און שאפן נייע פראגעס וועגן דעם עטיק פון טעכנאלאגיע.
וויסנשאפט, אינזשעניריע און טעכנאלאגיערעדאַקטירן
ס'איז נישט שטענדיק קלאר די אונטערשייד צווישן וויסנשאפט, אינזשעניריע און טעכנאלאגיע. וויסנשאפט איז די שטודיע פון פענאמענען צו פארשטיין בעסער די פרינציפן וויאזוי אונזער וועלט פונקציאנירט. אינזשעניריע איז דער פראצעס פון שאפן געצייג און סיסטעמען ניצנדיק נאטירלעכע פענאמענען כדי מענטשן זאל האבן דערפון א פראקטישן ניץ.
טעכנאלאגיע קומט אפטמאל, אבער נישט אלעמאל, ווי א רעזולטאט פון ביידע וויסנשאפט און אינזשעניריע.
ס'איז פאראן עטלעכע סארטן טעכנאלאגיע:
היסטאריערעדאַקטירן
צווישן די גאר אלטע טעכנאלאגישע ערפינדונגען איז דער ראד, וואס די ארכעאלאגן האבן געטראפן אין די פריעסטע געזעלשאפטן סיי אין מעסאפאטאמיע סיי אין צענטראל-אייראפע. מען האט געניצט רעדער אין וואגענעס. אויך האבן טעפער געניצט א טעפער-ראד.
אינעם מיטל אלטער האט מען געניצט די פשוטע מאשינען (ווי דער הייבער, דער שרויף און דער בלאק) צו שאפן מער קאמפליצירטע געצייג, ווי די טאטשקע, די ווינטמיל און דער זייגער. מיטן רענעסאנס האט מען ערפינדעט די דרוקפרעסע (וואס האט דערמעגלעכט פארברייטערטע קאמוניקאציע).
די הויפט אנטוויקלונג פון דער טעכנאלאגיע האט פאסירט ווען עס האט זיך אנטוויקלט די מאשינען פון דער אינדוסטריעלער רעוואלוציע.
די אינדוסטריעלע רעוואלוציע האט אנגעהויבן אין דעם 18טן יארהונדערט אינעם פאראייניגטן קעניגרייך. דאס איז געווען א תקופה פון גרויסער טעכנאלאגישער אנטדעקונג, ספעציעל אין די געביטן פון לאנדווירטשאפט, פאבריקאציע, מינעריי, מעטאלורגיע און טראנספארט, וואס איז ארויסגעקומען פון דער אנטדעקונג פון דאמפֿקראפט. טעכנאלאגיע האט אוואנסירט נאך א שריט אין א צווייטער אינדוסטריעלער רעוואלוציע מיטן שפאנען פון עלעקטריע צו שאפן אזוינע אינאוואציעס ווי דער עלעקטרישער מאטאר, דאס עלעקטרישע לעמפל און נאך א סך. שפעטער האט מען דערפינדן נייע באגריפן וואס האבן דערמעגלעכט געטריבענע פליען און אוואנסירונגען אין מעדיצין, כעמיע, פיזיק און אינזשעניריע.מיט דער וואוקס אין טעכנאלאגיע איז געווארן מעגלעך צו בויען וואלקן קראצערס און ברייטע שטאטישע שטחים וואו די איינוואוינער פארלאזן זיך אויף מאטאר טראנספארט צו גיין פון איין ארט צום צוויטן און כדי אריינברענגען עסן. אויך איז קאמוניקאציע געווארן שטארק פארבעסערט מיט דער ערפינדונג פון טעלעגראף, טעלעפאן, ראדיא און טעלעוויזיע. ביי דער ענדע פונעם 19טן יארהאונדערט און אנהייב 20סטן יארהונדערט איז געווארן א רעוואלוציע אין טראנספארטאציע דורך דעם אויטאמאביל און דעם עראפלאן.
אינעם 20סטן יארהונדערט זענען צוגעקומען א גאנצע רייע נייע חידושים. אין פיזיק האט די אנטדעקונג פון יאדער-שפאלטונג האט געברענגט צו נוקלעארע וואפן און אויך קערנדיקע קראפט. מען האט ערפינדן קאמפיוטערס און שפעטער האט מען זיי פארקלענערט מיט טראנזיסטארן און אינטעגרירטע קרייזן. אינפארמאציע טעכנאלאגיע האט געברענגט צו שאפן די אינטערנעץ וואס האט אריינגעברענגט די אינפארמאציע תקופה. מענטשן ניצן היינט סאטעליטן אויסצופארשן דעם קאסמאס און אויך פאר טעלעקאמונקאציע.
פייעררעדאַקטירן
פייער איז א וויכטיגער קוואל פון ענערגיע. אז מען פארברענט האלץ און האלצקוילן אין א פייער קען מען קאכן עסן. מיט דער צייט האט מען ערפינדן דעם ברענאויוון און דעם בלאזזאק וואס האט געגעבן די מעגלעכקייט צו שמעלצן און קאווען מעטאלן, ווי למשל גאלד, זילבער, קופער און בליי. מען איז גיך דערגאנגען די מעלות פון קופערנע געצייג איבער שטיין, ביין און הילצערנע געצייג. כאטש נאטירלעכער קופער איז נישט פאראן נאר אין קליינע קוואנטיטעטן אבער קופערנע אראצן זענען גאנץ פארשפרייט און מען קען פראדוצירן דעם מעטאל ווען מען פארברענט זיי אין א פייער פון האלץ אדער האלצקוילן.
ארבעטן מיט מעטאלן האט מען אויך אויסגעפונען געשמעלצן ווי בראנדז און מעש. די ערשטע באניצן פון אייזערנע געשמעלצן ווי שטאל זענען געווען בערך 1800 יאר פאר דער ציווילער רעכענונג.
מיט א פייער פון האלץ אדער האלצקוילן האט מען געקענט קאכן און בראטן עסנווארג צו מאכן אים מער עסבאר.
ענערגיע און טראנספארטרעדאַקטירן
דאס ערשטע באניץ פון ווינט קראפט איז די זעגלשיף; ס'איז פאראן א באריכט פון א נילוס שיפל מיט א זעגל שוין טויזנטער יאר צוריק. פון פרעהיסטארישע צייטן ווייזט אויס אז די עגיפטער האבן ווארשיינלעך געניצט די קראפט פון דער נילוס-פארפלייצונג צו באוואסערן זייערע פעלדער, און ביסלעכווייז האבן זיי זיך אויסגעלערנט צו רעגולירן דעם וואסערשטראם דורך געבויטע באוואסערונג קאנאלן און באסיינען. אזוי אויך האבן די אמאליגע באוואוינער פון מעסאפאטאמיע (היינטיקער איראק), די סומערען, געלערנט צו ניצן די חידקל און פרת טייכן פארן זעלבן צוועק.
אבער די באניץ פון ווינט און וואסער קראפט איז געווען שטארק באגרענציצט אן אַן אנדער ערפינדונג. די ערפינדונג פון דער ראד האט פאסירט סיי אין מעסאפאטאמיע סיי אין די צפון קאווקאז בערג און סיי אין צענטראל אייראפע. מען האט געניצט רעדער פאר צוויי פארשידענע צוועקן. ערשטנס האט געמאכט וואגנס מיט רעדער כדי צו פירן א לאסט גאנץ גרינג א ווייטן וועג. אויך האט מען געניצט א ראד אין טעפעריי.
די ערפינדונג פונעם ראד האט געשאפט א רעוואלוציע אין האנדל און אין פירן קריגן. מיט גיכע טעפער-רעדער איז געווארן מעגלעך צו פראדוצירן א סך טעפעריי. אבער די גרעסטע רעוואלוציע איז געווען ניצן א ראד צו פארוואנדלען ענערגיע דורך וואסערמילן, ווינטמילן און אנדערע וועגן צו פארגרעסערן קראפט קוואלן.
אינפארמאציע טעכנאלאגיערעדאַקטירן
- זעט דעם הויפּט אַרטיקל – אינפארמאציע טעכנאלאגיע
אינפארמאציע טעכנאלאגיע איז ברייט פארשטאנען ווי די אנווענדונג פון קאמפיוטערס צו שפייכלערן, שטודירן, צוריקברענגען, טראנסמיטירן און מאניפולירן דאטן [2] אדער אינפארמאציע, אפטמאל אין קאנטעקסט פון האנדל.[3] אינפארמאציע טעכנאלאגיע ווערט גערעכנט אן אפטייל פון אינפארמאציע און קאמוניקאציע טעכנאלאגיע.
מען ניצט דעם טערמין אינפארמאציע טעכנאלאגיע אפט אלס סינאנים פאר קאמפיוטערס און קאמפיוטער נעצווערק, אבער אין אמת'ן ער שליסט איין אויך אנדערע אינפארמאציע פארשפרייטונג טעכנאלאגיעס ווי טעלעוויזיע, ראדיא און טעלעפאן. פארשידענע אינדוסטריעס האבן א שייכות מיט אינפארמאציע טעכנאלאגיע, כולל קאמפיוטער הארטווארג, ווייכווארג, עלעקטראניק, האלב-דורכפירערס, אינטערנעץ, טעלעקאם געצייג און עלעקטראנישער האנדל.[4]
טעכנאלאגישע קראנקייטןרעדאַקטירן
עס זענען פאראן געוויסע סאציאלאגישע און געזעלטשאפלעכע פראבלעמען פארבונדן מיט ניצן טעכנאלאגיע:
- די טעכנאלאגיע קען שאפן אז דער מענטש ניצט מער נישט זיינע אייגענע מעגלעכקייטן.
- 'טעכנאפאביע' - פארכט פון טעכנאלאגיע (דאס קען פאסירן אין א פאל פון מענטשן וואס קענען נישט ניצן פארשידענע טעכנאלאגיעס. די פארכט קען אויסלאזן מיט 'טעכנא-סטרעס' – דער מענטש פאלט איין אונטער אן איבערמאס פון אינפארמאציע.
- פארשקלאפונג – געפאר פון אונטערטעניקייט צו דער ווירטואלער וועלט, קעגן דער רעאלער וועלט, דורך פארלאזן לעבנס-פארבינדונגען (פאמיליע, פריינט) וואס זענען נייטיק פאר גליקלעכן לעבן
זעט אויךרעדאַקטירן
רעפערענצןרעדאַקטירן
- ↑ (1986) Electricity in Economic Growth. Washington, DC: National Academies Press, 16, 40. ISBN 0-309-03677-1.
- ↑ Daintith, John, ed. (2009), "IT", A Dictionary of Physics, Oxford University Press, http://www.oxfordreference.com/views/ENTRY.html?subview=Main&entry=t83.e1592, דערגרייכט 1טן אויגוסט 2012 מוסטער:Subscription required
- ↑ Free on-line dictionary of computing (FOLDOC). דערגרייכט דעם 9טן פעברואר 2013.
- ↑ Chandler, Daniel; Munday, Rod, "Information technology", A Dictionary of Media and Communication (first ed.), Oxford University Press, https://books.google.se/books?id=nLuJz-ZB828C&pg=PA211, דערגרייכט 1טן אויגוסט 2012, "Commonly a synonym for computers and computer networks but more broadly designating any technology that is used to generate, store, process, and/or distribute information electronically, including television and telephone." מוסטער:Subscription required

robotstxt: allowed

filter: keep


text:
חיפה בת גלים באן סטאנציע
חיפה בת גלים באן סטאנציע (העברעיִש: תחנת הרכבת חיפה בת גלים) איז א ישראל באנען פאסאזשירן סטאנציע אויף דער בארטן באן ליניע וואס באדינט די שטאט חיפה. די סטאנציע געפינט זיך אין דעם בת גלים געגנט. די סטאנציע איז געבויט געווארן אין 1975 און איז געווען די הויפט באן סטאנציע אין חיפה ביז די פריערדיקע 2000ער יארן.
היסטאריע[רעדאַקטירן | רעדאקטירן קוואַלטעקסט]
חיפה בת גלים באן סטאנציע איז געעפנט געווארן אין 1975, צוזאמען מיט חיפה בת גלים אויטאבוס סטאנציע, אלס א גרויסן קהלשן טראנספארט צענטער צווישן דעם הויפט שאסיי וואס פארט אדורך חיפה (שאסיי 4) און דעם בת גלים געגנט. אזוי איז די סטאנציע געווארן די הויפט באן סטאנציע אין חיפה.
מ'האט אויסגעבויט די סטאנציע מיט צוויי פעראנען פון די צוויי זייטן און דריי פאראלעלע גערעלסן; דעם מיטלען ניצן נאר לאסטבאנען, וואס דארפן נישט אפשטעלן אין דער סטאנציע. אין די סוף 1990ער יארן איז געגרינדעט געווארן דער חיפה - קרית מוצקין פארשטאטישע באן באדינונג, און חיפה בת גלים איז געווען די דרום סוף סטאנציע. שפעטער האט מען געבויט די חוף הכרמל באן סטאנציע, וואס איז געווארן די נייע דרום סוף סטאנציע.
באן באדינונג[רעדאַקטירן | רעדאקטירן קוואַלטעקסט]
חיפה בת גלים באן סטאנציע איז א סטאנציע אויף דער הויפט צפון-דרום בארטן ליניע (נהריה – חיפה – תל-אביב – בן גוריון פליפעלד צווישנשטאטישע באדינונג) און אויך אויף דער פארשטאטישער ליניע וואס באדינט חיפה'ס צפונדיקע פארשטעט – די קרָיות און כרמיאל (חיפה - כרמיאל פארשטאטישע באדינונג). די סטאנציע געפינט זיך צווישן חיפה צענטראל באן סטאנציע צו צפון און חוף הכרמל באן סטאנציע צו דרום.
- צווישנשטעט דינסט:
- וואכנטעג איז די סטאנציע באדינט מיט 40 דרומדיקע און 44 צפונדיקע באנען. די ערשטע באן פארט ארויס 04:58 און די לעצטע באן קומט אן 00:52.
- ערב שבת און יום טוב איז די סטאנציע באדינט מיט 19 דרומדיקע און 19 צפונדיקע באנען. די ערשטע באן פארט ארויס 05:01 און די לעצטע באן קומט אן 15:38.
- מוצאי שבת און יום טוב איז די סטאנציע באדינט מיט 6 דרומדיקע און 5 צפונדיקע באנען. די ערשטע באן פארט ארויס 18:50 און די לעצטע באן קומט אן 22:16.
- פארשטאטישע דינסט:
- וואכנטעג איז די סטאנציע באדינט מיט 14 דרומדיקע און 12 צפונדיקע פארשטאטישע באנען צו און פון די קריות. די ערשטע באן פארט ארויס 07:00 און די לעצטע באן קומט אן 19:07.


text:
דזשאן לאק
דזשאן לאק (29סטן אויגוסט, 1632 - 28סטן אקטאבער, 1704 ; ה'שצ"ב - ה'תס"ה) איז געווען אן ענגלישער פילאסאף וואס האט זיך באשעפטיקט איבערהויפט מיט פאליטישע פילאסאפיע. ער איז געווען פון די ערשטע גרינדערס פון ליבעראליזם און פון דער דעמאקראטישער רעזשים.
זיין לערערעדאַקטירן
דזשאן האט געהאלטן אז די מענטשליכע נאטור איז ווויל און ניט שעדליך, און די מענטשן האבן רעכטן צו איינפירן זייער שטייגער אין לעבן אן זיין איינגעבויגן צו די אויטאריטעטן (וועלכע זיינען דאן געווען ניט דעמאקראטיש) נאר פארקערט, די אויטאריטעטן דארפן אפהיטן דעם מענטשנס רעכטן. דזשאן האט געהאלטן אז מען דארף צעטיילן די אויטאריטעטן אין דריי: 1. געזעצנגעבער אויטאריטעט 2. אויספירער אויטאריטעט 3. פאראייניקטע אויטאריטעט.


text:
MS-DOS
MS-DOS (ר"ת MicroSoft Disk Operating System) איז די ערשטע ווערסיע פון מייקראסאפטס אפערירן סיסטעםען פון די ערשטע פערזענלעכע קאמפיוטערס. די אפערירן סיסטעם איז ארויס אין עטליכע ווערסיעס פון 1.0 ביז 6.22 אין פארלויף פון עטליכע יאר ביז ס'איז ארויס דער Windows 95.
מייקראסאפט האט אפגעקויפט די פראגראם DOS פון א פראגראמירער פון Data General געזעלשאפט, און האט דאס גענוצט פאר אלע איי.בי.עם. קאמפיוטערס.
די אפערירן סיסטעם האט געארבעט טעקסטואליש אן קיין (GUI) און ס'האט געקענט אנהאלטן נאר איין פראגראם אין איין וויילע. אויך איז דאס געווען באגרעניצט נאר צו 1 מעגע בייט פון RAM.


text:
טראדיציע
טראדיציע אדער מסורה, איז פון וואס אלע מנהגים און אידישקייט קומט.
מסורת סיג לתורה, ווערט אבער בעיקר רעפערירט צו די טראפן וויאזוי מען ליינט די תורה. און די חילוקים צווישן קרי מיט כתיב. וואס די מיינונג פון די תורה טוישט זיך לויטן ניגון אזוי ווי טאטע שיק מיר הויזן..
לויטן ספר החינוך איז דער באגריף באזירט אויף דעם פאקט אז אלע אונזערע עלטערן האבן אייביג געוויסט און געזאגט אז זיי אליינס זענען געשטאנען ביים בארג סיני און גענומען די תורה. און קיינער ירשענט נישט פאר זיינע קינדער און אייניקלעך קיין ליגענט.
אל תטוש תורת אימך. און פון דעם איז אויך דא אן איסור פון חתם סופר חדש אסור מן התורה נישט קיין חילוק וואס דאס איז אויב עס איז נישט געווען באקאנט און געפירט דורך פריערדיגע דורות, איז דאס לויט אים קעגן די מסורה און אסור.


text:
לינדז
א לינדז אדער אָביעקטיוו איז אַ דורכזיכטיקער אביעקט (ווי גלאז, פּלאַסטיק אָדער אפילו אַ טראפ וואַסער) וואָס ענדערט וויאזוי זאַכן זען אויס דורך בייגן דאס ליכט וואס גייט אדורך אים. א לינדז קען מאַכן אז אן אביעקט זאל אויסזען גרעסער, קלענער אדער קאַפויער. מען ניצט לינדזן אין ברילן, קאנטאַקטלינדזן, קאַמערעס, פראיעקטארן, מיקראסקאפן, טעלעסקאפן, לופעס אא"וו. אויך האט יעדער אויג אַ לינדז.
זיי אַרבעטן דורך ברעכונג, ד"ה בייגן דאָס ליכט.
לינדזן האָבן דריי הויפּט פֿארעמעס. די דריי טיפן לינדזן זענען:
- קאנוועקס : דער צענטער טייל איז דיקער
- קאָנקאַווע : דער צענטער טייל איז דינער
- פֿלאַך
געשיכטערעדאַקטירן
דאָס וואָרט "לינדז" שטאַמט פון דעם לאַטיינישן וואָרט lens, א לינז, ווייל די ערשטע קאנוועקסע לינדזן האבן געהאט די פֿארעם פֿון א לינז בעבעלע.


text:
חסידישע געגנט אין "בלומינג-גראוו" נ.י.
אהער און אהין האט געשריבן:מען דארף אינאכט נעמען אז די בלומיגראווערער געסעלעך זענען ווייט נישט אויסגעשטעלט פאר אזאנע ריזן צוזאמקומען.
עסקני זימיגראד זאלן זיך אראפזעצן אויף גרעסערע מקומות וואס קענען ארייננעמען טויזענטער, פאר די מאוראות וחגים וזמנים, בצל כ''ק אדמ''ר מזימיגראד שליט''א.
ס'איז נישט די ערשטע גרויסע צוזאמקום ביים צדיק,
אלף סליחות און חול המועד טישען זענען שוין אפגעראכטען געווארען און בלומינג גראוו,
ווי די בלומינגראווער אידענטום מיט אידען פון די שכינותדיגע פאלם טרי זענען זיך צוזאם געקומען צום לעכטיגען אור און אנגעפולט דעם בית המדרש, און אלעס ארום איז דורך מיט גרויס רואיגקייט,
א הדלקה ציעט מער מענטשןBlooming האט געשריבן:אהער און אהין האט געשריבן:מען דארף אינאכט נעמען אז די בלומיגראווערער געסעלעך זענען ווייט נישט אויסגעשטעלט פאר אזאנע ריזן צוזאמקומען.
עסקני זימיגראד זאלן זיך אראפזעצן אויף גרעסערע מקומות וואס קענען ארייננעמען טויזענטער, פאר די מאוראות וחגים וזמנים, בצל כ''ק אדמ''ר מזימיגראד שליט''א.
ס'איז נישט די ערשטע גרויסע צוזאמקום ביים צדיק,
אלף סליחות און חול המועד טישען זענען שוין אפגעראכטען געווארען און בלומינג גראוו,
ווי די בלומינגראווער אידענטום מיט אידען פון די שכינותדיגע פאלם טרי זענען זיך צוזאם געקומען צום לעכטיגען אור און אנגעפולט דעם בית המדרש, און אלעס ארום איז דורך מיט גרויס רואיגקייט,
ביים זמן פונקטלעך וועט מען דאווענען מעריב, דערנאך וועט די רבי שליט"א ארויסקומען און חצר בית המדרש אנצוצונדען דעם הדלקה לכבוד התנא אלוקי, נאך די ריקודי קודש ודבקות וועט די רבי פראווענען א מסיבת לחיים און בית המדרש,
הוא ימליץ טוב בעדינו אדונינו בר יוחאי,
-
- שר האלף
- תגובות: 1800
- זיך איינגעשריבען אום: זונטאג דעצמבער 25, 2016 4:34 pm
- לאקאציע: הייליגע שטעטל
Blooming האט געשריבן:לויטען פלאן וועט די רבי דאווענען מנחה 8:45 דערנאך וועט די רבי טיילען שמן פאר די תומכי בית מדרש,
ביים זמן פונקטלעך וועט מען דאווענען מעריב, דערנאך וועט די רבי שליט"א ארויסקומען און חצר בית המדרש אנצוצונדען דעם הדלקה לכבוד התנא אלוקי, נאך די ריקודי קודש ודבקות וועט די רבי פראווענען א מסיבת לחיים און בית המדרש,
הוא ימליץ טוב בעדינו אדונינו בר יוחאי,
איז נישט קיין פראבלעם פאר די גוישע שכנים די מוזיק אין גאס באנאכט ?
נאכדעם איז דא קאזאווע ר' אייזיק רט''ב, קאזניץ ר' משה האלפערין, קאריץ ר' מאיר בערקאוויטש, לעיק שאר - הרב פרענקל, ברסלב - ר' יואל ראטה, זאבילטוב - הרב הורווויץ, תפארת יואל שארמאש - הרב מארגענשטערן, וועם האביך אויסגעלאזט?
-
- שר האלף
- תגובות: 1269
- זיך איינגעשריבען אום: מיטוואך יוני 27, 2018 4:14 pm
כ''ק אדמו''ר שליט''א מזימיגראד ציט מאסן וואס ווילן זיך מסתופף זיין בצלו הבהיר, איבערהויפט אויף אזא פייערליכן מעמעד ווי א הדלקה, וועלן הונדערטער - און אפשר טויזענטער - זיך צונויפקומען.
מען ברויך ערנסט אין באטראכט נעמען אלע לאגיסטיקס, באריקאדן, פארענטשעס, מחיצות בין אנשים לנשים, וואסער, סאונד, וכו' וכו', וכו', איבערהויפט אז דער ענגער געסל איז בכלל נישט אויסגעשטעלט פאר מאסיווע פייערונגען מיט די באטייליגונג פון טויזענטער אידן,
זימיגראדער עסקנים, נעמט דאס ביטע אין באטראכט, אז דער מעמד זאל געקרוינט ווערן מיט סוקסעס, לכבוד התנא אלקי, בצלו של האי גאון וצדיק הרה''צ שליט''א.
אהער און אהין האט געשריבן:איך וויל דא נאכאמאל ווארענען עסקני זימיגראד:
כ''ק אדמו''ר שליט''א מזימיגראד ציט מאסן וואס ווילן זיך מסתופף זיין בצלו הבהיר, איבערהויפט אויף אזא פייערליכן מעמעד ווי א הדלקה, וועלן הונדערטער - און אפשר טויזענטער - זיך צונויפקומען.
מען ברויך ערנסט אין באטראכט נעמען אלע לאגיסטיקס, באריקאדן, פארענטשעס, מחיצות בין אנשים לנשים, וואסער, סאונד, וכו' וכו', וכו', איבערהויפט אז דער ענגער געסל איז בכלל נישט אויסגעשטעלט פאר מאסיווע פייערונגען מיט די באטייליגונג פון טויזענטער אידן,
זימיגראדער עסקנים, נעמט דאס ביטע אין באטראכט, אז דער מעמד זאל געקרוינט ווערן מיט סוקסעס, לכבוד התנא אלקי, בצלו של האי גאון וצדיק הרה''צ שליט''א.
קענסט ווארענען אבער נישט אזוי שטרענג
#בניחותא
-
- שר מאה
- תגובות: 154
- זיך איינגעשריבען אום: דאנארשטאג פאברואר 07, 2013 1:22 pm
- לאקאציע: אין טשולענט
-
- שר האלף
- תגובות: 1800
- זיך איינגעשריבען אום: זונטאג דעצמבער 25, 2016 4:34 pm
- לאקאציע: הייליגע שטעטל
קנעטענע קיגעל האט געשריבן:סעטינגס האט געשריבן:מען דארף אליין צאלען, אין זיי לאזען זיך שיין באצאלעןשםטוב האט געשריבן:ווער צאלט פאר די טראנספארטעישאן אין בלומינבורג פאר די קינדער צו גיין אין חדר/סקול?
די סקול דיסטריקט אדער די עלטערן?/וויפיל?
וואס מיינט שיין ?
ווי איך פארשטיי צאלט וואשינגטאןוויל סקול דיסטריקט פאר קוואלעטי באס קא חוץ זינטאג און באנאכט און לעגאלע חגאות וואס לכאורה יענע חלק צאלן די עלטערן פאר קוואלעטי
מען האפט אז אלע געסט וואס קומען וועלן אויספאלגען די אנווייזונגען און פארקורען נאר אויף די רעכטע זייט און נישט בלאקירען דריוו וועיס ווי אויך נישט מאכען קיין גרידער אויף די גאסען.
-
- שר חמש מאות
- תגובות: 592
- זיך איינגעשריבען אום: דאנארשטאג נובעמבער 19, 2015 10:06 am
עטליכע קלייניגקייטן וואס ער האט אנגעמערקט צום ערשט אז די ראוד אריין צום ביהמ"ד וועט זיין גענצלעך אפגעשלאסן פאר פארקער פון די פריע נאכמיטאג שעות, אזוי אויך וועט מעגלעך די צענטראלע מענגין גאס אויך ווערן גענצלעך פארשלאסן געוואנדן לויטן טראפיק מצב
עס וועלן זיין ספעציעלע רעזערווירטע פארקינג פאר VIP נגידים און אנשים חשיבים אויף די מעריוואלד לעין גאס, אויף די ביטע פון די פאליציי צו קענען האלטן סדר ווערט דער ציבור געבעטן צו פארקירן די קארס אויף די ארומיגע גאסן ווי ווירדשיניע, פענסעלוועיניע, פיין היל, עס וועלן זיין פאליציי אויף די גאסן צו קאנטראלירן די טראפיק אזוי אויך וועלן אנוועזענד זיין א גרעסערע צאל חבירים וואלענטירן ארויסצוהעלפן דעם ציבור
ביים מעמד וועלן זיין ספעציעל רעזערווירטע פארענטשעס פאר די ילדי תשב"ר צו קענען מיטהאלטן דעם מעמד און מען בעהט דעם ציבור צו לאזן די רעזערווירטע ערטער בלויז פאר די ילדי תשב"ר עס זאל נישט קימען צו קיין סכנה
-
- שר העשר
- תגובות: 11
- זיך איינגעשריבען אום: מאנטאג פאברואר 25, 2019 1:46 pm
כרם האט געשריבן:let's talk האט געשריבן:איך האב אַ קשיא אויב א נישט יוד וועט קומען 8:30 בייַ נאַכט ווען מען לייג שלאפען די קינדר [אדער ווען די רבי רוט זיך אפ פין זיין עבודת הקודש] וועט דאָס זיין נאָרמאַל ??
זיי טוהן עס אויך ביום אידם
מקבל זיין עול הגלות מיינט ניטש נאר אז מען איז נישט קיין ציויני די ביסט ביי זיי אין גלות אין בכלל פאר אידושע שטיבער די מאמעס זענען איוגעמיטשעט אין ווילן לייגן די קינדער שלאפן דעי אלע רביס ארבעטן נישט זיי האבן משמשים בקודש ווילסט מאכן מיוזיק מאך אין שול
let's talk האט געשריבן:כרם האט געשריבן:let's talk האט געשריבן:איך האב אַ קשיא אויב א נישט יוד וועט קומען 8:30 בייַ נאַכט ווען מען לייג שלאפען די קינדר [אדער ווען די רבי רוט זיך אפ פין זיין עבודת הקודש] וועט דאָס זיין נאָרמאַל ??
זיי טוהן עס אויך ביום אידם
מקבל זיין עול הגלות מיינט ניטש נאר אז מען איז נישט קיין ציויני די ביסט ביי זיי אין גלות אין בכלל פאר אידושע שטיבער די מאמעס זענען איוגעמיטשעט אין ווילן לייגן די קינדער שלאפן דעי אלע רביס ארבעטן נישט זיי האבן משמשים בקודש ווילסט מאכן מיוזיק מאך אין שול
דארף מען טאקע איבערגעבן פאר די פאלם טרי באאמטע אז עס די מאמעס ווילען לייגען דארט די קליינע קינדער שלאפען און די הדלקה שטערט.
צוריק צו “ישוב העולם - דירות און ישובים”
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 2 געסט


text:
זאלצבורג
זאַלצבורג (דײַטש: Salzburg; בייעריש: Såizburg) איז די פערטע גרעסטע שטאט אין עסטרייך און די הויפטשטאט פונעם פעדעראלן לאנד זאלצבורג. די שטאָט ליגט געציילטע קילאמעטער פון דעם גרענעץ מיט דײַטשלאַנד, אין א אונטערשייד פון 150 קילאמעטער מזרח פון מינכן, און 300 קילאמעטער מערב פון וויען. טראץ איר באשיידענער גרייס (152,000 איינוואוינערס), זאלצבורג פארעכנט זיך אלס איינער פון די מערסטע באזוכטע שטעט אין אייראפע און אלס איינער פון די שענסטע.
די שטאט געפינט זיך אין א דורכשניטלעכן הייך פון 400 מעטער איבער דעם ים פלאך, און צופיסנס פונעם צפונ'דיגן חלק פון די אלפן בערג. דער שפיץ פון דעם "אונטערסבערג" בארג (דייטשיש: Untersberg), וועלכער דערהייבט זיך צו א הייך פון 1,972 מעטער, געפינט זיך אין א אונטערשייד פון געציילטע קילאמעטער פונעם שטאט'ס צענטער. דרום פון דער שטאט געפינען זיך די בארגאראפן פון די אלפן, און צפון פון דער שטאט א פלאכער געגנט. אין דעם צענטער פון דער שטאט פליסט דער "זאלצאך" טייך (דייטשיש: Salzach), וועלכער גיסט זיך אריין אין דעם "אין טייך" (דייטשיש: Inn), און דער "אין" גיסט זיך אריין אין דעם דוניי. זאלצבורג איז א מולטי-קולטורער שטאט. אומגעפער א פיפטל פון אירע איינוואוינערס זענען נישט עסטרייכער. די מערהייט פון די פרעמדע דארט קומט פון טערקיי און יוגאסלאוויע. אין זאלצבורג עס זענען פאראן צוויי אוניווערסיטעטן, און דריי אקאדעמיעס וואו עס לערנען 16,000 סטודענטן, וואס זענען איבער א צענטל פון דער שטאט'ס באפעלקערונג.
היסטאריערעדאַקטירן
דער טייטש פונעם שטאט'ס נאמען אין דייטשיש איז "א זאלץ פעסטונג". אין דער ווייטערער פלעגט מען אויסהאקן זאלץ פון די ארומיגע בערג, און דערנאך אריבערגעפירט לענגאויס פונעם זאלצאך טייך. שוין אומגעפער 2,500 יאר צוריק האבן די קעלטן אנגעהויבן אויסצוהאקן זאלץ אין דער געגנט. אין דעם 8טן יארהונדערט די שטאט איז געגרינדעט געווארן, און באקומען איר נאמען נאך "רופערט פון זאלצבורג" (דייטשיש: Rupert von Salzburg), א קריסטלעכן בישאפ, וועלכער האט אויכעט געדינט אלס דעם ערשטן בישאפ פון דער שטאט. אין יאר 1805 די שטאט איז געווארן א טייל פון דער עסטרייכישער אימפעריע. דורך דער צווייטער וועלט מלחמה, האלב פון די געביידעס אין זאלצבורג זענען פארניכטעט געווארן צוליב די באמבאדירונגען. די שטאט איז איינגענומען געווארן אין 5 מאי 1945 דורכן אמעריקאנישן מיליטער. דער וועלט בארימטער קאמפאזיטאר וואלפגאנג אמאדעוס מאצארט איז געבױרן געװארן אין זאלצבורג.
פאפולערע טוריסטישע ערטעררעדאַקטירן
די אלטע שטאט פון זאלצבורג, איז אנערקענט געווארן אלס וועלט ירושה ארט אין 1996. די אלטע שטאט איז פול מיט פראכטפולע און פרעכטיגע הייזער און געביידעס, וועלכע זענען געבויט געווארן אין דעם באראק סטיל, צווישן זיי איז אריינגערעכנט דער "זאלצבורגער קאטעדראל" (דייטשיש: Salzburger Dom), די פעסטונג "הויכנזאלצבורג" (דייטשיש: Festung Hochensalzburg), וועלכע שטייט אויפן שפיץ בארג אין צענטער פון דער אלט שטאט. די פעסטונג ווערט פארעכנט אלס איינער פון די גרעסטע אין גאנץ אייראפע. איר בוי האט זיך אנגעהויבן אין דעם 11טן יארהונדערט און אנגעגאנגען יארן לאנג.
די "געטריידער גאס" (דייטשיש: Getreidegasse), וועלכע איז היפש באקאנט צוליב דעם אז דארט געפינט זיך דער הויפט איינקויף צענטער פון זאלצבורג אין דער אלט שטאט. אויף דער זעלבער גאס, אין הויז נומער 9, געפינט זיך דער געבורט שטוב פון דעם וועלט בארימטן קאמפאזיטאר וואלפגאנג אמאדעוס מאצארט (וואס היינט צו טאגס איז א מוזיי, וועלכער איז געווידמעט צום גרויסן קאמפאזיטאר), אויסער מאצארט'ס געבורט הויז, עס איז פאראן אויכעט אן אנדערער הויז אין וועלכן האט ער געוואוינט שוין אלס אן ערוואקסענער מענטש. דער הויז איז אויכעט א מוזיי וואס אנטהאלט אין זיך בריוון, קאמפאזיציע און אנדערע זאכן וואס האבן געהערט צו אים.
דער מיראבעל פאלאץ (דייטשיש: Mirabell), וועלכער איז גאר א שיינער און א פראכטפולער פאלאץ, און וועלכער איז ארומגענומען אינדרויסן מיט הערליכע גארטנס, און מיט פארשידענע סארטן פון שיינע בלומען.
דער "העלברון פאלאץ" (דייטשיש: Hellbrunn): דער פאלאץ איז אויפגעשטעלט געווארן דורך דעם ארכיבישאפ מארקוס סיטיקוס, און האט אריינגערכנט אין זיך א גארטן מיט שווים באסיינען, היילן און פאנטאנען. לעבן דעם פאלאץ געפינט זיך א ברייטער שטאטישער פארק.


text:
דוד טווערסקי
רבי דוד טווערסקי (געב' כ"ו תשרי ה'תש"א) איז דער מנהיג פון די סקווערער חסידים און פון סקווערער שטעטל אין ניו יארק.
לעבנסגעשיכטע, פירערשאפט און אייגנשאפטן פונעם רבי'ןרעדאַקטירן
רבי דוד איז געבוירן אין יאר ה'תש"א, אין דער שטאט יאס, רומעניע, אלס א בן יחיד צו זיין פאטער הרה"ק רבי יעקב יוסף טווערסקי, דער פריערדיגער סקווערער רבי און גרינדער פון שיכון סקווירא וועלכער געפינט זיך אין הינטערלאנד ניו יארק, און צו זיין מוטער מרת טראני טווערסקי, א טאכטער פון רבי פינחס טווערסקי פון אוסטילע), און אן אייניקל פון הרה"ק מהרי"ד מבעלזא. אין יאר ה'תש"ה האט די משפחה זיך אריבערגעצויגן קיין בוקארעשט, און ער איז געקומען קיין אמעריקע אין יאר ה'תש"ח, אינאיינעם מיט די עלטערן און די איבעריגע משפחה. ער האָט חתונה געהאַט אין ט"ו באב ה'תשי"ט אין קרית וויזשניץ בני ברק, מיט הרבנית חנה חיה האגער, די עלטסטע טאכטער פון הרה"ק רבי משה יהושע האגער, דער פריערדיגער וויזשניצער רבי פון בני ברק, און פון מרת לאה אסתר. זייענדיג 28 יאר אלט אין יאר ה'תשכ"ח, נאך דער פטירה פון זיין פאטער, האט ער איבערגענומען די רביסטעווע.
זיינע חסידים זענען פארגלייבט פאר יעדעס ווארט וואס ער זאגט נאר און האלטן פון אים גאר שטארק, און בכלל וועלן חסידי סקווירא באשיצן זייער רבי'ן פאר יעדן פרייז. דער סקווערער רבי איז באקאנט אלס א וואונדערליכער פועל ישועות וואו פילצאליגע אידן ווערן ערמוטיגט, אויפגעראכטן, און געהאלפן פון זיינע ברכות.
ספעציעל איז ער באקאנט אלס א גרויסער מומחה אויף דאקטוירים און רפואה, און צוליב זיין באהאוונטקייט און וויסנשאפט אינעם מעדיצינישער געביט קומען צו אים מענטשן אפילו פון זייער ווייטע פלעצער אום דורכרעדן מיט אים וועגן עניינים פון רפואה, און באקומען בעראטונג. דער רבי איז באוואוסט מיט זיין אהבת ישראל. טאג טעגליך שטראמען צו אים זיך פראווען, מענער און פרויען אפילו פון די שוואכסטע שטאפל, פון אלע קרייזן און סארטן, רייכע מיט ארימע, פרומע און פרייע, און אזוי ווייטער, וועלכע ער נעמט אייביג אויף מיט א ברייטן שמייכל. און ער הייסט היינט איינער פון די גרעסטע פראווערערס, זייענדיג אפען פארן ציבור יעדן טאג אכט שעה.
טראץ זיין צימליך הויכן עלטער, פארפאסט ער נישט צו פירן דריי טישן יעדן שבת, אן קיין תירוצים.
דער סקווערער רבי איז באוואוסט אויף דעם וואס ער רירט זיך נישט אוועק פון דאס וואס "דער טאטע" האט געטון. און האלט אן טראץ זיין שוואכקייט און הויכן עלטער קע"ה, אלע מנהגים, תעניתים, וסגופים פון דער סקווערער רבי ז"ל.
דער רבי איז אויך באוואוסט אלס איינער וואס דערווייטערט זיך פון יעדן מחלוקת אזוי ווי פון א פייער, און ער איז קיינמאל נישט געווען פארוויקלט אין סיי וועלכער שטרייט, און אזוי האט ער אויך אויפגעצויגן זיינע קינדער וועלכע האלטן זיך אייביג באחדות און שטיצן איינער דעם צווייטן מיט ליבשאפט און הויכער שאצונג, אהן זיך אריינמישן אין קיים שום מחלוקת. צווישן די אנדערע, צוליב דעם פאקט איז ער אנגענומען כמעט ביי אלע קרייזן און שיכטן פונעם חרדי'שן אידנטום.
משפחהרעדאַקטירן
ער איז דער נענטסטע אייניקל צום הייליגן בעל שם טוב, זייענדיג דער זיבעטער דור. דער ייחוס איז: רבי ישראל בעש"ט
- רבי צבי הערש, זון פונעם בעל שם טוב
- רבי אהרן טיטיעווער, זון פון רבי צבי הערש
- רבי ר' נפתלי צבי פון סקווירא (ר' הערשעלע סקווערער)
- רבי יצחק טווערסקי פון סקווירא (איידעם פון רבי הערשל)
- רבי דוד פון סקווירא
- רבי יעקב יוסף
- רבי דוד טווערסקי
דער סקווערער רבי און זיין רעביצין מרת חנה חיה האבן פיר זין און דריי טעכטער. זיי זענען:[1]
- דער בכור רבי אהרן מנחם מענדל, האט געהייראט מרת חוה רייזל, די טאכטער פון רבי מרדכי האגער,דער פריערדיגער וויזשניצער רבי פון מאנסי.
- רבי יצחק, האט געהייראט מרת מלכה העניא, די טאכטער פון הרב ישראל האגער, וויזשניצער רבי פון בני ברק.
- מרת הינדא, ווייב פון רבי אברהם יהושע העשיל טווערסקי, זון פון רחמיסטריווקער רבי אין אמעריקע
- מרת צפורה, ווייב פון רבי אליעזר גאלדמאן, זוועהילער רבי אין אמעריקע.
- מרת סימא מירל, ווייב פון רבי יעקב יוסף האגער, זון פון רבי ישראל האגער, וויזשניצער רבי פון מאנסי.
- רבי יעקב יוסף, האט געהייראט מרת חנה יענטא, טאכטער פון רבי ישעיה טווערסקי, טשערנאבלער רבי אין אמעריקע
- רבי חיים מאיר, האט געהייראט מרת רחל דינה, די טאכטער פון קיוויאשדער רביס זון, רבי צבי אלימלך האלברשטאם, אן איידעם ביי רבי חי יצחק טווערסקי, רחמיסטריווקער רבי פון בארא פארק.
משמשים בקודשרעדאַקטירן
געוועזענע גבאים:
הרה"ח ר' ישעי' יואל אונגאר ע"ה, א זון פונעם קאפאווארער רב הי"ד, און ברודער פונעם סקווערער דיין - הגאון ר' זלמן אונגאר זצ"ל.
הרה"ח ר' יושע פרידמאן ע"ה, מזקני חסידי מהר"א מבעלזא, וואס האט אים געשיקט אלס באהעלפער און הויז גבאי צום אלטן סקווערער רבין זצוק"ל.
היינטיגע גבאים:
הרה"ח ר' דוד בערגער, א זון פונעם לעגאנדארן עסקן און פייערדיגע חסיד - ר' חיים בערגער ע"ה, און איידים פונעם גבאי ר' יושע פרידמאן ע"ה.
הרה"ח ר' אהרן פרידמאן, דעם רבינס הויז גבאי היינט צוטאגס, אויף ארט פון זיין פאטער, דער אלטער גבאי ר' יושע ע"ה.
הרה"ח ר' אברהם ביינוש אייזנבערג, א זון פונעם באקאנטן מחנך ר' ברוך אייזנבערג ע"ה, און איידעם פון ר' שלום בער פישל - דער העכסטער הויפ'ס מיניסטער.
תקנות ומנהגיםרעדאַקטירן
אין זיינע צייטן, ארבעט ער צו אוועקגעשטעלן פארשידענע מנהגים און תקנות פונעם שטעטל.
- א פרוי אין שטעטל פירט נישט קיין אויטא. [אויסער דעם וואס עס איז בדיעבד אז א פרוי זאל זיצן אינעם פאדערשטן זיץ אין יעדן אויטא]
- אלע פרויען וואס האבן חתונה געהאט אומגעפער זינט דאס יאר תשנ"ה, זענען נישט ערלויבט צוגיין אויפגעדעקטע שייטל, נאר עס מוז זיין פארדעקט כאטש רוב קאפ, מיט כאטשיג וואס.
- אלע חסידים זאלן געהערן צו א 'חבורה', ווי מ'קומט זיך צוזאמען פון צייט צייט אויף התחזקות אין תורה וחסידות. [די חבורות זענען אומגעפער צווישן צען ביז דרייסיג חברים, צומאל ווערט עס געפירט דורך א ראש החבורה, צומאל בלויז דורך א גבאי החבורה, און עס ציילט זיך היינט שוין אן א צאל חבורות אינעם שטעטל און אין די סקווערע שטיבלעך איבער די וועלט]
- מען זאל לערנען יעדן טאג כאטש א שעה ברבים, אין ביהמ"ד, און אויב עס איז אומעגליך, דאן כאטש א האלבע שעה. און יעדע שטיק צייט מאכט די "וועד חברי תורה ותפלה" א קונטרס מיט די אלע נעמען פון די וואס לערנען יעדן טאג, און זיי טראגן עס אריין צום רבי'ן, וואס דריקט זיך אייביג אויס, איבער זיין גרויסע הנאה דערפון, און וואונטש אן.
- ספרי חסידות יומי איז א לימוד וואס אלע סקווירא חסידים לערנען חסידישע ספרים טעגליך, פאר בערך צען מינוט.
די ספרים וואס מ'האט שוין געלערנט אין די מסגרת פון ספרי חסידות יומי
- בת עין
- מגן דוד
- רב ייבי
- אורח לחיים
- מבשר צדק
- תורי זהב
- מאור עינים
וועבלינקעןרעדאַקטירן
רעפערענצןרעדאַקטירן
- ↑ משפחה 823 (תשס"ח) עמ' 34


text:
סטאמבול
סטאַמבול (טערקיש: İstanbul; פֿריער ביזאנץ און דערנאך קושטא אדער קאנסטאנטינאפאל) איז די גרעסטע שטאט אין טערקיי און די דריטע גרעסטע אין דער וועלט. די שטאט נעמט איין 27 דיסטריקטן פונעם סטאמבול פראווינץ.[1] זי איז געבויט אויף זיבן בערג און געפֿינט זיך אויפן באספארוס דורכגאס און רינגלט ארום דעם נאטירלעכן האוון וואס איז באקאנט אלס דער גאלדענער הארן, אין צפון-מערב פון לאנד. די שטאט ציט זיך סיי אויף דער אייראפעישער זייט (טראקיע) און סיי אויף דער אזיאטישער זייט (אנאטאליע) פונעם באספארוס, און איז די אייציגע מעטראפאליע אין דער וועלט וואס ליגט אין צוויי קאנטינענטן. סטאמבול איז אמאל געווען די הויפטשטאט פון דער רוימישער אימפעריע (330–395), פון דער ביזאנטישער אימפעריע (395–1204 און 1261–1453), פון דער לאטיינישער אימפעריע (1204–1261), און פון דער אטאמאנישער אימפעריע (1453–1922).
סטאמבול איז די קולטור און פינאנץ צענטער פֿון טערקיי. די שטאט איז אויסגעקליבן ווי די בשותפותדיקע אייראפעישער הויפטשטאט פון קולטור פאר 2010.
סטאמבול האט א סך-הכול באפעלקערונג פון עטלעכע 15 מיליאן באוואוינער,[2] און איז איינע פון דער וועלט'ס מערסט באפעלקערטע שטעט און איז די גרעסטע שטאט אין אייראפע.
די שטאט איז געגרינדעט געווארן בערך אין יאר 660 פאר דער ציווילער רעכענונג מיטן נאמען ביזאנץ (BuZάvtιov בוזאנטיאן),[3] און איז געוואקסן אין גרייס און השפעה, ביז זי איז געווארן איינע פון די חשובסטע שטעט אין דער גאנצער היסטאריע.[4]
אומגעפער 12.56 מיליאן אויסלענדישע באזוכער זענען אנגעקומען אין סטאמבול אין 2015, פינף יאר נאך ווען ער איז געווארן אנגערופן אן אייראפעאישע הויפטשטאט פון קולטור, איז דערפאר די שטאט דער וועלט'ס פינפט-פאפולערסטער טוריסטן-ציל.[5] די גרעסטע אטראקציע אין דער שטאט איז איר היסטארישער צענטער, טיילווייז גערעכענט א וועלט ירושה ארט פון אונעסקא, און איר קולטור- און פארוויילונג-קנופ איבער דער שטאט'ס נאטירלעכן האוון, דער גאלדענער הארן, אין דעם בעיאגלו דיסטריקט. סטאמבול ווערט גערעכנט א וועלטשאט וואס האט איינע פון דער וועלט'ס גיכסט-וואקסנדע מעטראפאליטאנישע עקאנאמיעס,[6] אין דער וועלט.[7] זי גאסטירט די הויפטקווארטירן פון פיל טערקישע פירמעס און מעדיע אויסגאנגען און רעכנט מער ווי א פערטל פון טערקיי'ס ברוטא אינלענדישן פראדוקט.[8] סטאמבול האט אין די לעצטע צוואנציג יאר אנגעבאט פינף מאל פאר דער זומער אלימפיאדע.[9]
היסטאריערעדאַקטירן
געאגראפיערעדאַקטירן
סטאמבול ליגט אויף די ברעגן פון דע באספארוס דורכגאס, א פאס פון וואסער וואס צעטיילט אייראפע און אזיע, וואס איז לאנג עטעלכע 30 קילאמעטער. די שטאט איז געבויט פון ביידע זייטן פונעם דורכגאס און צעשפרייט זיך לענגאויס דעם ים פון מארמארא. דריי בריקן פארבונדן דעם אזיאטישן טייל פון דער שטאט מיט דעם אייראפעאישן טייל אריבער דעם באספארוס. די ערשטע ווערט גערופן די " באספארוס בריק " אדער די "ערשטע באספארוס בריק"; די צווייטע בריק, אויך גערופן "פאטי סולטאן מעהמעט בריק" אדער די "צווייטע באספארוס בריק", ליגט פינף ק"מ צפון פון דער ערשטער. די דריטע און די נייסטע בריק איז געווידמעט געווארן אין דעם היינטיקן יארצענדלינג 10 ק"מ צפון פון דער צווייטער בריק.
די מערבדיקע, אייראפעאישע, זייט פון דער שטאט איז געבויט פון די צוויי זייטן פון דעם גאלדענעם הארן, א ים-האלדז וואס דרינגט אריין פונעם באספארוס טיף אין דעם אייראפעאישן שטח. דריי בריקן גייען אריבער דעם גאלדענעם הארן: דער גאלאטא בריק (Galata Köprüsü) נאנט צום ארט ווי ער טרעפט דעם באספארוס, אטאטורק בריק (Atatürk Köprüsü) אומגעפער 750 מעטער ווייטער און האליטש (Haliç Köprüsü) וואס טרעגט דעם אינעוועניגסטן גיך-שאסיי פון דער שטאט (Çevre yolu - D100/O-1). פון דרום גרענעצט די שטאט דעם ים פון מארמארא, און פון צפון דערגרייכן די פארשטעט ביז צום שווארצן ים.
די שטאט געפינט זיך אין אן ערדציטערניש זאנע; און יעדע עטלעכע יאר פאסירט אין דער שטאט אן ערדציטערניש. סטאמבול איז נאנט צום צפון-אנאטאליע שפאלט (KAFK, Kuzey Anadolu Fay Hattı) - א טעטיגער שפאלט וואס איז פאראנטווארטלעך פאר א סך ערדציטערנישן אין די לעצטיקע יארן. די נאנטקיים פון דער שטאט צום ים פון מארמארא פארגרעסערט די געפאר צו דער שטאט, ווייל מיט אן ערדציטערניש קען קומען צונאמי כוואליעס.
טראנספארטרעדאַקטירן
סטאמבול'ס הויפט אויטאסטראדן זענען O-3, O-2, O-1 און O-4. דער O-1 איז דער אינערן רינג-שאסיי און גייט איבער דער (ערשטער) באספארוס בריק. דער O-2 איז דער שטאט'ס דרויסנדיגן רינג-שאסיי און גייט אריבער דער סולטאן מעהמעט (צווייטער באספארוס) בריק, דערנאך ציט ער זיך מערב קיין עדירנע. דער O-4 ציט זיך ווייטער מזרח קיין אנקארא. אין 2011, האבן די ערשטע און צווייטע בריקן אויף דעם באספארוס געטראגן עטלעכע 400,000 פֿארמיטלען יעדן טאג.[10] אחוץ די בריקן איבערן באספארוס איז אויך פאראן דער 14.6 ק"מ לאנג אייראזיע טונעל (געענפט דעם 20סטן דעצעמבער 2016) אונטערן באספארוס צו פארן צווישן די אזיע און אייראפע זייטן פון טערקיי.[11]
סטאמבול'ס לאקאלע פובליקע טראנספארטאציע סיסטעם שליסט איין א נעצווערק פון טראמווייען, באנען, מעטרא, בוסן און פראמען. פארגעלט אריבער אלע טיילן פון דער טראנספארט סיסטעם איז אינטעגריט ניצן דעם סטאמבולקארט, איינגעפירט אין 2009.[12] די ערשטע טראמווייען אין סטאמבול זענען געפירט דורך פערד, אין 1872, דערנאך האט מען געפירט די טראמען מיט עלעקטריע, ביז אין די 1960ער יארן האבן מען אויפגעהערט די טראמווייען.[13] אין די 1990ער יארן האט מען איינגעפירט א נייע טראמוויי סיסטעם וואס טראגט 265,000 פאסאזשירן יעדן טאג.[13][14] אין 1875 האט געעפנט דער "טונעל", די צווייט-עלצטע אונטערערדישע באנליניע אין דער וועלט (נאך לאנדאנ'ס מעטראפאליטאנע אייזנבאן).[13]
דער סטאמבול מעטרא האט פינעף ליניעס אויף דער אייראפעאישער זייט און איין ליניע אויף דער אזיאטישער זייט, און מען האלט אינמיטן בויען נאך דריי ליניעס.[15][16] די צוויי זייטן פון דעם סטאמבול-מעטרא זענען פארבונדן אונטערן באספארוס דורך דעם מארמאריי טונעל, אנגעהויבן אין 2013 ווי די ערשטע באן פארבינדונג צווישן טראקע און אנאטאליע.[17] ביז דעמאלסט האבן נאר בוסן באזארגט טראנספארטאציע צווישן די צוויי העלפט פון דער שטאט, מיט 2.2 מיליאן פאסאזשירן רייזעס יעדן טאג.[18]
İDO (סטאמבול ים-בוסן) אפערירט א קאמבינאציע פון פאסאזשירן פראמען און אויטא-מיט-פאסאזשירן פראמען צווישן פארטן אויף ביידע זייטן פונעם באספארוס, צפונדיק ביזן שווארצן ים.[19][20] מיט נאך צילן ארום דעם ים פון מאראמארא אפערירט İDO די גרעסטע שטאטישע פראם-אפעראציע אין דער וועלט.[21] דער גרעסטער טייל פון באזוכער קומען אריין אין טערקיי מיט עראפלאנען, אבער אומגעפער א האלבער מיליאן פרעמדע טוריסטן קומען אריין אין דער שטאט יעדע יאר דורכן ים.
קולטוררעדאַקטירן
סטאמבול האט עטלעכע גרויסע געביידעס, איינע פון זיי די האגיא סאפיא, געבויט פאר א קלויסטער אבער היינט א מוזיי.
רעפערענצןרעדאַקטירן
- ↑ Istanbul Metropolitan Municipality: Districts of Istanbul
- ↑ The Results of Address Based Population Registration System, 2018. Turkish Statistical Institute (1טן פעברואר 2019). דערגרייכט דעם 1טן פעברואר 2019.
- ↑ Isaac 1986, p. 218
- ↑ מוסטער:ODB
- ↑ MasterCard Global Destination Cities Index.
- ↑ The World According to GaWC 2010. Globalization and World Cities (GaWC) Study Group and Network. Loughborough University. דערגרייכט דעם 8טן מיי 2012.
- ↑ Global Growth on the Orient Express. Brookings Institution blog "The Avenue" (1טן דעצעמבער 2010). דערגרייכט דעם 14טן אפריל 2013.
- ↑ (מערץ 2008) OECD Territorial Reviews: Istanbul, Turkey. The Organisation for Economic Co-operation and Development. ISBN 978-92-64-04383-1.
- ↑ IOC selects three cities as Candidates for the 2020 Olympic Games. The International Olympic Committee (24סטן מיי 2012). דערגרייכט דעם 18טן יוני 2012.
- ↑ Efe & Cürebal 2011, p. 720
- ↑ Istanbul's $1.3BN Eurasia Tunnel prepares to open. Anadolu Agency (19טן דעצעמבער 2016).
- ↑ Songün, Sevim ( 16טן יולי 2010). Istanbul Commuters Skeptical of Transit Change. Hürriyet Daily News. דערגרייכט דעם 5טן יולי 2012.
- ↑ a b c Chronological History of IETT. Istanbul Electricity, Tramway and Tunnel General Management. ארכיווט פון דעם אריגינאל דעם 16טן יוני 2012. דערגרייכט דעם 1טן אפריל 2012.
- ↑ T1 Bağcılar–Kabataş Tramvay Hattı (טערקיש). İstanbul Ulaşım A.Ş. (סטאמבול טראנספארט קארפאראציע). דערגרייכט דעם 20סטן אויגוסט 2012.
- ↑ Raylı Sistemler (טערקיש). İstanbul Ulaşım A.Ş. (סטאמבול טראנספארט קארפאראציע). דערגרייכט דעם 20סטן אויגוסט 2012.
- ↑ Ağ Haritaları (טערקיש). İstanbul Ulaşım A.Ş. (סטאמבול טראנספארט קארפאראציע). דערגרייכט דעם 20סטן אויגוסט 2012.
- ↑ Turkey: Connecting Continents. Economic Updates. Oxford Business Group (7טן מערץ 2012). דערגרייכט דעם 3טן אפריל 2012.
- ↑ Public Transportation in Istanbul. Istanbul Electricity, Tramway and Tunnel General Management. ארכיווט פון דעם אריגינאל דעם 4טן יאנואר 2013. דערגרייכט דעם 3טן אפריל 2012.
- ↑ Interaktif Haritalar | İç Hatlar (טערקיש). İDO. ארכיווט פון דעם אריגינאל דעם 31סטן מיי 2012. דערגרייכט דעם 3טן אפריל 2012.
- ↑ Dış Hatlar (טערקיש). İDO. ארכיווט פון דעם אריגינאל דעם 16טן יוני 2012. דערגרייכט דעם 3טן אפריל 2012.
- ↑ Grytsenko, Sergiy (26טן סעפטעמבער 2011). EBRD Supports Privatisation of Ferry Operations in Istanbul. The European Bank for Reconstruction and Development. ארכיווט פון דעם אריגינאל דעם 17טן יוני 2013. דערגרייכט דעם 4טן אפרי 2012.


text:
זעקס כּללים צו העלפן איר פירן אייער פּאַרטנער ס פּעט
לעצטע ופּדאַטעד: אויגוסט. 07 2020 | 2 מין לייענען
אויב איר 'רע געגאנגען צו טאָג אַ ליבלינג באַזיצער, איר 'רע געגאנגען צו דאַטע די ליבלינג באַזיצער ס ליבלינג. צי עס זיין זייער פויל דרייַצן יאָר אַלט גאָלדען ריטריווער אָדער זייער טומלדיק קאָקקאַטיעל, די שליסל צו זייער האַרץ איז דורך זייער כייַע.
פונקט ווי איר וואָלט אָנערקענען דיין נייַ פּאָר און די באַונדריז פון דיין נייַ שייכות, אַזוי זאָל איר אָנערקענען זייער פּעץ און ווי דיין שוטעף רייזיז זיי.
אויב איר האָבן נאָר גאַטאַן אין אַ קאָורטשיפּ מיט עמעצער וואס אָונז אַ ליבלינג, זיין פאַרמאַטערט פון ברייקינג די פּשוט כּללים.
ניט פּרובירן צו קאָ-פאָטער. אויב דיין שוטעף טוט ניט מיינונג אַז איר טשיוואַוואַ באַרקס אין שאָטנס, דעמאָלט ניט דער זאָל איר. אפילו אויב איר ניטאָ אַ וועלט-קלאַס כייַע טראַינער, זייער ליבלינג איז ניט דייַן און וועט ניט זיין ביז איר האָבן אַז זייער דיטיילד און טראַכט אויס (אַלעווייַ) שמועס.
ניט פּרובירן צו נעמען זייַן אָרט. א מענטש ס שייכות מיט זייער ליבלינג איז אַ שיין זאַך. עס ס אויך זייער יידל, ספּעציעל און שווער ערנד. אויב דיין דאַטע ריזערווז איר מאנטאג מאָרנינגז פֿאַר אַ לאַנג גיין מיט איר הינטל, פרעגן צו פאַרבינדן איר מיט עטלעכע קאַווע, ניט צו האָפּקען עס בעסאַכאַקל. אויב איר פאַרברענגען די נאַכט אין זייער הויז פֿאַר די ערשטער מאָל נאָר צו געפֿינען אַז זייער אָוווערסייזד קאַץ אלנגעשלאפן אויף די בעט, אַרבעט אַרום די קאַץ. פער איז שיין און עס איז געווען אין אַז בעט לאַנג איידער איר.
דאַן "ה מאַכן שפּאַס פון זיי. דייטינג אַ קאַץ דאַמע? טוט דיין בויפרענד ווייַזן בילדער פון זיין גערביל צו אַלעמען ער מיץ? טוט דיין שוטעף קלייד איר טשיוואַוואַ יעדער מאָרגן, אפילו כאָטש עס ס אַ יינגל? דאס איז ניט דיין פּלאַץ צו ריכטער. גיכער פאַר אַלץ, איר האָבן עטלעכע ריטשואַלז מיט דיין ליבלינג אַז ויסקומען מאָדנע צו זיי, אַזוי האַלטן די טיזינג צו אַ מינימום.
טאָן אַרייַנציען די ליבלינג. אַנימאַלס זענען זייער שאַרף צו מענטשן ס העלד. אויב איר קענען באַקומען אין די ליבלינג ס גוט גראַסעס, גיכער זענען זייער באַזיצער וועט נאָכפאָלגן פּאַסן. געפינען זאכן איר קענען טאָן צוזאַמען אַז ביסט ליבלינג פרייַנדלעך.
טאָן אַרייַננעמען דייַן ליבלינג. פֿאַר פילע סינגגאַלז, פּעץ זענען ווי קינדער. און אויב איר ווילן צו זען אויב דיין צוקונפֿט איז ליכטיק צוזאַמען, לאָזן דיין פּעץ טרעפן און זען ווי זיי ינטעראַקט. אויב זיי טאָן ניט ווי יעדער אנדערע בייַ ערשטער, שטעלן אין די מי צו באַקומען זיי דאָרט. ניט בלויז וועט עס זייַן גרינגער, עס וועט זיין אַ גרויס וועג צו ברענגען איר צוויי נעענטער אין דיין שייכות.
טאָן מאַכן אַ גרויס האַווייַע. אַזוי, אפֿשר איר טאָן ניט וועלן צו האָבן זייער ליבלינג קוויטל צוזאמען אויף יעדער טאָג, אָבער די מי איז וואָס קאַונץ. כל דיין שוטעף דאַרף צו וויסן איז אַז אויב איר פאַלן אין ליבע מיט זיי איין טאג, איר וועט ליבע זייער ליבלינג, צו. פייַערן זייער דיין געבורסטאָג, אָדער קויפן זיי טריץ. נעמען זיי צו די פּאַרק דורך זיך. די ביסל זאכן שטענדיק ציילן, אָבער ווען עס קומט צו פּעץ, מאל די גרויס זאכן אַרבעט אפילו בעסער.


text:
האלאגען
א האַלאָגען איז א כעמישער עלעמענט וואס געהערט צו דער האלאגען גרופע פון עלעמענטן, אַ גרופּע פון נישט-מעטאלישע עלעמענטן (חוץ פֿון אַסטאַטין, א האלבמעטאל). די האלאגענס באזעצן דעם 17טן זייל (איינער פאר דער לעצטע) אין דעם פּעריאָדישער טאבעלע. די האלאגען עלענמענטן זענען גיפטיק, קאלירט אלס גאַזן, זייער צושטאנד ביי נארמאלע הויז טעמפעראטורן, זיי ווערן צעלאָזן אין וואַסער, און זיי האבן א שטארקן גערוך.
אויף ענגליש און נאך שפראכן האבן די האלאגענס נעמען פון וואס מען קען דערקענען זייער שייכות מיט אנאנד. אויף ענגליש, למשל, ענדיגן די נעמען פון אלע האלאגענס מיט ine: כלאר שרייבט מען Chlorine, פלואר - Fluorine און אזוי ווייטער.
רעפערענצן[רעדאַקטירן | רעדאקטירן קוואַלטעקסט]
- ↑ אונונסעפטיום איז באשאפן געווארן אבער מ'האט נישט מברר געווען אלע זיינע אייגנשאפטן


text:
קריית ביאליק
קריית ביאליק איז א שטאט אין חיפה דיסטריקט, ישראל, און איינע פון די שטעט אין די קריות, פון חיפה מעטראפאליטען שטח. אין יאר 1950 געווארן א לאקאלע ראט, און אין 1976 געווארן א שטאט.
די שטאט איז גערופן אויפן נאמען און אנדענק פון חיים נחמן ביאליק. אין קריית ביאליק וווינען 36,300 איינוווינער, געשאצט לויטן צענטראלן ביורא פאר סטאטיסטיק, פאר יאר 2009.
די שטאט גרענעצט חיפה פון דרום, קריית מוצקין פון מערב, געגנטלעכע ראט זבולון, פון מזרח, און געגנטלעכע ראט מטה אשר פון צפון. די שטאט איז אכט און א האלב קילאמעטער לאנג, און צווישן דריי קילאמעטער, און 400 מעטער ברייט. די מוניציפאליטעט פון שטאט איז אויף א שטח פון 8,000 דונאם.
די ערשטע געגנט איז געגרינדעט געווארן דורך עולים פון דייטשלאנד, און אנהייב איז דאס געווען די נאמען "געגנט פון דייטשע עולים".
ביי די צווייטע וועלט מלחמה, איז די שטאט באמבאדירט געווארן, וויבאלד די שטאט געפונט זיך נאנט צו די חיפה נאפט ראפינעריעס. ביי דער אומאפהענגיקייט מלחמה, האבן אראבער אסאך געשטערט די איינוווינער.
אין די 1950ער יארן, איז געגרינדעט געווארן אן איבערגאנגס לאגער (מעברה), וואס אין 1960, איז געווארן א טייל פון דער שטאט.
ביי דער צווייטער לבנון מלחמה, האבן עטליכע ראקעטעס געטראפן די שטאט, און פאראורזאכט שאדענס אין פארמעגן.


text:
וויען. – איבער דער וועלט, און ספעציפיש אין אמעריקע וואו מען שטייט יעצט אינעם סאמע פארנומענסטן טראוועל סעזאן פונעם יאר, קוקט מען ארויס מיט האפענונג פאר ביליגערע געזאלין פרייזן, וויבאלד מען הערט אז ס'איז דא א שטארקע מעגליכקייט אז דאס וועט עררייכט ווערן, ביי א זיצונג וועט גייט פארקומען צווישן די אראבישע אויל-פראדוצירנדע "אפעק" לענדער.
דער זיצונג וועט פארקומען פרייטאג, און די האפענונג אז די לענדער וועלן גרייכן א דיעל, איז געקומען מיטוואך נאכמיטאג, ווען מען האט געהערט אז איראן איז גרייט איינצוגיין אויף א שטיקל אפמאך צו הייבן איר פראדוקציע פון אויל – נאכדעם וואס זי האט פאר די לעצטע עטליכע וואכן קלאר געזאגט אז זי איז קעגן הייבן איר פראדוקציע.
דער זיצונג וועט פארקומען פרייטאג, און די האפענונג אז די לענדער וועלן גרייכן א דיעל, איז געקומען מיטוואך נאכמיטאג, ווען מען האט געהערט אז איראן איז גרייט איינצוגיין אויף א שטיקל אפמאך צו הייבן איר פראדוקציע פון אויל – נאכדעם וואס זי האט פאר די לעצטע עטליכע וואכן קלאר געזאגט אז זי איז קעגן הייבן איר פראדוקציע.


text:
די מעלה פונעם רמב"ם איז אז ער טיילט אויבערחכמישע דעות, "דער וואס גלייבט אין כישוף איז א שוטה, דער וואס גלייבט אז דער באשעפער האט געפילן איז אן עובד עבודה זרה. דו גלייבסט אין שדים?! חא חא חא, דו ביזט סתם פאנאטיש, איך בין פון די 'אויפגעקלערטע'! דו גלייבסט טאקע אין אלעס וואס שטייט אין די תורה?! טיפש איינער! ס'איז סתם דמיונות
וואס מ'פארציילט פאר די טיפשים, איך בין קלוגער פון דעם.", און דאס רעדט צו מענטשן. מענטשן האבן ליב צו פילן אז זיי האבן א דעה און זיי ווייסן זאכן וואס די "פשוט'ע" מענטש ווייסט נישט.
און דאס זענען די פייערדיגע ווערטער פון הרב שמואל דוד לוצאטו: "מעתה הגע בעצמך, איש יהודי תמים מאותם אנשי צרפת (שהלעיג הרמב"ם עליהם באגרתו אל בנו) שהיו אוכלים בשר השור שלוק, מטובל בחומץ ובשומים, והיו חושבים שהאל קרוב לתפלותיהם בקראם בתלמוד וזולתו מחבורי ראשי הישיבות. ואיש אחד פילוסוף המבקש לקנות שלימתו האחרון בידיעת כל מה שביכולת האדם לדעתו, אמור נא למי משניהם תפנה אם תצטרך לעזרה... " (מחקרי היהדות א, 243
)
אין היינטיגע שפראך: שטעל זיך פאר א תמימות'דיגער איד פון די חסידים אין וויליאמסבורג (פון וועם די ראציאנאליסטן מאכן חוזק אין זייערע בלאגס) וואס זיי עסן טשולענט מיט קוגל, פצעי און גאלע, און זיי מיינען אז דער באשעפער הערט אויס זייערע געבעטן ווען זיי שטופן זיך צו הערן די רבי'ס תורות, אדער ווען זיי לערנען זוהר אדער אנדערע חסידישע ספרים, און פון דער אנדערער זייט האסטו אן אויפגעקלערטער אויבערחכם וואס פרובירט קונה צו זיין שלימות דורך וויסן אלע סארטן חכמות און פילאזאפיעס וואס א מענטש האט נאר די מעגליכקייט נאכצוגיין, זאג דו מיר, צו וועלכע פון די צוויי וועסטו זיך ווענדן ווען דו וועסט דארפן הילף...


text:
חוש-סיסטעם
די חוש-סיסטעם איז א טייל פון דער נערוון סיסטעם וואס מענטשן און בעלי חיים ניצן כדי צו דערגיין וואס טוט זיך אין זייער סביבה און דאס שאפט א מערקונג וועגן דער וועלט ארום.
מען זאגט אז די חוש-סיסטעם האט פינף חושים:
- הערן איז דער חוש פון קלאנג. מיט די אויערן הערט מען קלאנגען.
- זיכט איז דער חוש פון זען. מען זעט מיט די אויגן.
- אנרירן איז דער חוש פון טאפן. מעט טאפט מיט די הענט און פיס. מיט דעם קען מען דערקענען דרוק און טעמפעראטור.
- געשמאק איז דער חוש פונעם טעם. מען איז טועם מיטן צונג.
- שמעקן איז דער חוש פון גערוך. מען שמעקט מיטן נאז.
וועבלינקען[רעדאַקטירן | רעדאקטירן קוואַלטעקסט]


text:
אייראפע
אײראָפּע איז איינע פון די זיבן קאָנטינענטן. צו דער צפון זײַט איז דער ארקטישער אקעאן, צו מערב דער אטלאנטישער אקעאן און צו דרום דער מיטלענדישער ים.
אייראפע וועלכע געפינט זיך אין דער מזרח העלפט פונעם גלאבוס ווערט אין אלגעמיין איינגעטיילט אין פינף אפטיילונגען: מזרח, מערב, דרום, צפון און צענטראל.
אייראפע איז דער וועלטס צווייטע קלענסטע קאנטינענט לויטן שטח, און באדעקט בערך 10,180,000 קוואדראט ק"מ ד"ה 2% פון דער ערד'ס אייבערפלאך און בערך 6.8% פונעם שטח פון דער יבשה. אייראפע האט אומגעפער 50 לענדער. דאס גרעסטע, סיי אין שטח סיי אין באפעלקערונג, איז רוסלאנד, וואס באדעקט 40% פונעם קאנטינענט (אחוץ וואס עס האט טעריטאריע אויך אין אזיע), און דאס קלענסטע איז וואטיקאן שטאט. אייראפע איז דער דריטער מערסט-באפעלקערטער קאנטינענט נאך אזיע און אפריקע, מיט א באפעלקערונג פון 733 מיליאן וואס איז 11% פון דער וועלט'ס באפעלקערונג.[1]
כלל ישראל האט זיך פלאצירט במשך די פארגאנגענע דורות אין די מזרח און אין די צענטראלע אפטיילונג.
לצורך הבנת הענין וועלן מיר אראפברענגען די גאנצע אנגעלעגנהייט:
דער ערד קוגל איז איינגעטיילט אויף די פאלגנדע 'גרויסע' קאָנטינענטן:
אמעריקע (וועלכע נעמט אריין אין זיך אויך די וואס די וועלט רופט אמעריקע, נעמליך די פאראייניגטע שטאטן), אפריקע, אייראפע, אזיע, אויסטראליע.
די אויבערדערמאנטע נעמען זענען די נעמען פון די קאָנטינענטן, אבער יעדער קאָנטינענט פארמאגט אין זיך פילע לענדער, אייראפע איז א יבשה אויף דער מזרח זייט פונעם ערד קוגל, זי גרעניצט זיך מיט אזיע, זי פארמאגט פילע לענדער, פילע פון זיי זענען אומבאקאנטע נעמען פאר אידן וועלכע האבן גאנץ ווייניג געהאט פארבינדונגען מיט זיי אין די היסטאריע.
דער גרענעץ צווישן אייראפע און אזיע נעמט איין די אוראל בערג. אין רוימישע צייטן האט מען געהאלטן אז דער טייך דאן איז א טייל פונעם גרענעץ.
אידן זענען געקומען צו דער אייראפעישער יבשה נאך אין די צייטן פונעם צווייטן ביהמ"ק, אין לויף פון די דורות האבן אידן געוואנדערט פון איין לאנד צום צווייטן אין אייראפע.
די ביימער וואס וואקסן אסאך אין אייראפע זענען דער בוק, דעמב, טענענבוים, סאסנע און די בערעזע.
היסטאריערעדאַקטירן
- זעט דעם הויפּט אַרטיקל – היסטאריע פון אייראפע
פונעם 7טן יארהונדערט, איז די ביזאנטישע אימפעריע געווארן שטארק אנגערירט פון דעם אנהייב פון איסלאם און די כאליפאטן. מוסולמענער אראבער האבן ערשט אינוואדירט רוימישע טעריטאריע אונטער אבו באקר, דער ערשטער כאליף פונעם ראשידון כאליפאט, וואס איז אריין אין סיריע און רוימישער מעסאפאטאמיע. אונטער אומאר, דער צווייטער כאליף, האבן די מוסולמענער באשטימענדיק איינגענועמן סיריע און מעסאפאטאמיע, ווי אויך רוימישע פאלעסטינע, רוימישע עגיפטן, און טיילן פון קליין אזיע און רוימישע צפון אפריקע. דאס האט ממשיך געווען אונטער די שפעטערדיקע ראשידון כאליפן און אונטערן אומאישן כאליפאט, וואס האט איינגענומען גאנץ מיטלענדישע צפון אפריקע און רוב פונעם איבערישן האלבאינזל.
אין שפעטערדיקע יארהונדערטער האבן די מוסולמענער אויך גענומען ציפערן, מאלטא, קרעט, סיציליע און טייל פון דרום איטאליע.
די מוסולמענער האבן אנגעהויבן אינוואדירן דעם איבערישן האלבאינזל דעם 30סטן אפריל 711, ווען זיי זענען אריינגעקומען אין גיבראלטאר אונטער טאריק איבן זאיאד. פון דארט זענען זיי געגאנגען ווייטער צפונדיק. במשך אכט יאר איז כמעט דער גאנצער איבערישער האלבאינזל געקומען אונטער דער הערשאפט פון דער אומאישער אימפעריע. זיי זענען ווייטער געגאנגען אריבער די פירענעען אבער זיי זענען באזיגט געווארן אינעם קאמף פון טור.
אין 750 האבן די אבאסידן אראפגעווארפן די אומאיאדן און זיי אויסגעהרגעט.
אין 962 איז געגרינדעט געווארן די הייליגע רוימישע אימפעריע אונטער דעם פראנקישן מלך קארל דער גרויסער, וואס דער פויבסט האט אים געזאלבט "קייסער"".
פון דעם 15טן יארהונדערט ביזן 17טן יארהונדערט זענען אייראפעישע אויספארשער ארומגעפארן די וועלט אויספארשן נייע לענדער.
די אינדוסטריעלע רעוואלוציע האט אנגעהויבן אין דעם פאראייניגטן קעניגרייך ביים סוף פונעם 18טן יארהונדערט האט געברענגט צו דייטיקע ענדערונגען אין אייראפע: גרעסערע פראספעריטעט און וואוקס אין באפעלקערונג, אבער האט אויך צעטרייסלט די טראדיציאנעלע עקאנאמישע און געזעלטשאפטלעכע סטרוקטור. נאך דער ערשטער וועלט מלחמה האט די מאפע פון אייראפע שטארק געטוישט מיט עטלעכע נייע לענדער.
געאגראפיערעדאַקטירן
אייראפע איז א האלבאינזל וואס פארנעמט דעם מערבדיקן פינפטל פון אייראפע-אזיע. די ים גרענעצן פון אייראפע זענען דער ארקטישער אקעאן צו צפון, דער אטלאנטישער אקעאן צו מערב, און די מיטלענדישער, שווארצער און קאספישער ימען צו דרום. אין דרום געפינען זיך בארגקייטן: די אלפן, די פירענעען און די קארפאטן בערג. מער צו צפון געפינט זיך דער גרויס-אייראפעאישער פלוין.
קלימאטרעדאַקטירן
אייראפע ליגט בעיקר אין די מילדע קלימאט-זאנעס. צוליב דעם גאלף-שטראם, וואס ברענגט ווארעמע וואסער צו די ברעגן פון אייראפע, איז דער קלימאט אין אייראפע מילדער ווי אין אנדער ערטער ביי די זעלבע גארטל ליניעס. דער גאלף-שטראם ווערט גערופן "אייראפעס צענטראל-הייצונג".
דערפאר זענען די יערלעכע דורכשניט טעמפעראטורן אין נאפאלי 16 °C (60.8 °F), קעגן 12 °C (53.6 °F) אין ניו יארק (אויף כמעט דער זעלבער גארטל-ליניע). אויך בערלין, דייטשלאנד, וואס איז אויף דער זעלבער גארטל-ליניע ווי קאלגארי, קאנאדע און אירקוטסק אין אזיאטישן רוסלאנד, האט א דורכשניט יאנואר טעמפעראטור 8 °C (15 °F) העכער ווי אין קאלגארי און כמעט 22 °C (40 °F) העכער ווי אין אירקוטסק.
דעמאגראפיערעדאַקטירן
אין יאר 2005 איז די באפעלקערוענג פון אייראפע געשאצט געווארן 731 מיליאן לויט די פאראייניגטע פעלקער, א ביסל מער ווי א ניינטל פון דער גאנצער באפעלקערונג פון דער וועלט.
פאליטישע געאגראפיערעדאַקטירן
די לענדער פון אייראפע זענען כולל די 27 מיטגלידער פונעם אייראפעישן פארבאנד.
עקאנאמיערעדאַקטירן
אייראפע האט די גרעסטע עקאנאמיע פון אלע קאנטינענטן. צווישן די לענדער אין אייראפע, די רייכסטע זענען די מערב לענדער; די מזרח לענדער קומען ערשט ארויס פון דעם איינבראך פון די סאוועטן פארבאנד און יוגאסלאוויע. דער אייראפעישער פארבאנד, א צווישן-רעגירונג קערפער פון 27 אייראפעישע שטאטן איז דער גרעסטער איינציקער עקאנאמישער שטח אין דער וועלט. אצינד, 15 לענדער באניצן דעם איירא ווי א שותפותדיקע וואלוטע.
פינף אייראפעישע לענדער ווערן פאררעכנט צווישן די ערשטע צען עקאנאמיעס לויטן ברוטא אינלענדישן פראדוקט אין דער וועלט. דאס שליסט איין (ראנגען לויטן CIA): דייטשלאנד (5), דאס פאראייניגטע קעניגרייך (6), רוסלאנד (7), פראנקרייך (8), און איטאליע (10).[2]
שפראךרעדאַקטירן
אייראפעישע שפראכן געהערן כמעט אלע צו דריי גרופעס פון די אינדא-אייראפעישע שפראכן: די ראמאנישע שפראכן, וואס שטאמען פון לאטיין פון דער רוימישער אימפעריע; די דייטשישע שפראכן, וואס שטאמען פון דרום סקאנדינאוויע; און די סלאווישע שפראכן.
די סלאווישע שפראכן האבן די מערסטע מוטערשפראך רעדער אין אייראפע, און ווערן גערעדט אין צענטראלע, מזרח און דרום-מזרח אייראפע.
רעפערענצןרעדאַקטירן
- ↑ "Global: UN Migrants, Population". Migration News. January 2010 Volume 17 Number 1.
- ↑ The CIA World Factbook - GDP (PPP). CIA (2008-07-15). דערגרייכט דעם 2008-07-19.


text:
בריסטאל
בריסטאל (ענגליש: Bristol) איז די זעקסטע גרעסטע שטאט אין ענגלאנד, און די אכטסטע גרעסטע שטאט אינעם פאראייניגטן קעניגרייך, מיט א באפעלקערונג פון 433,100 (געשאצט 2009). די שטאט איז געבויט אויף די ברעגן פון דעם אייוואן טייך. דער פארט פון בריסטאל איז אמאל געווען אין דעם צענטער פון דער שטאט. בריסטאל איז געגרינדעט געווארן אין 1155.
רעגירונג[רעדאַקטירן | רעדאקטירן קוואַלטעקסט]
דער בריסטאלער שטאטראט האט 70 מיטגלידער, וואס רעפרעזענטירן 35 ראיאנען אין דער שטאט. דער היינטיגער לארד בירגערמייסטער איז קריס דייוויס.
וועבלינקען[רעדאַקטירן | רעדאקטירן קוואַלטעקסט]